Q=6	C=3	SS=3	LS=3	PS=3	DC=0	LC=0	SD=0	BS=0	G0=26	G1=22	G2=14	DLID=az_RU	BODY=Һеллоуинин көкләри һара ҝедиб чыхыр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара аракуан ассам африкаанс болгар гырғыз еве ермәни естон зулу ибо иврит илок инҝилис исланд испан италјан каталан кикамба кикујју кинјаруанда кореја коса латыш лингала луганда малагаси малајалам маҹар нзема осетин пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тив тсонга тумбука түрк фин франсыз хорват чех чибемба чичева шона јапон јоруба јунан ҝүрҹү һауса һилигајнон әрәб\nМүгәддәс Китабда Һеллоуин бајрамынын ады чәкилмир. Бу бајрамын гәдимә ҝедиб чыхан көкләри вә мүасир әнәнәләри онун өлүләр вә ҝөзәҝөрүнмәз руһлар, јәни ҹинләр барәдә јалан мәлуматлара әсасландығына дәлаләт едир. («Һеллоуинин тарихи вә адәт-әнәнәләри» башлығына бахын.)\nМүгәддәс Китабда гәти шәкилдә дејилир: «Аранызда... ҹиндарлара вә руһчағыранлара мүраҹиәт едән, јахуд өлүләричағыран олмасын» (Ганунун тәкрары 18:10—12). Бәзиләри Һеллоуини зәрәрсиз, шән бајрам һесаб едир. Анҹаг Мүгәддәс Китаб онунла бағлы әнәнәләрин һеч дә зәрәрсиз олмадығыны ҝөстәрир. 1 Коринфлиләрә 10:20, 21 ајәләриндә дејилир: «Мән... истәмирәм ки, сиз ҹинләрлә ортаг оласыныз. Сиз һәм Јеһованын ҹамындан, һәм дә ҹинләрин ҹамындан ичә билмәзсиниз».\nҺеллоуинин тарихи вә адәт-әнәнәләри\nСамајн бајрамы. «Уорлд бук» енсиклопедијасында гејд олундуғу кими, Һеллоуин бајрамынын көкләри «2000 ил бундан әввәл келтләрин гејд етдији бүтпәрәст бајрам»а ҝедиб чыхыр. Орада әлавә едилир: «Келтләр инанырдылар ки, бу вахт өлүләр дири инсанлар арасында ҝәзиб-долашыр. Самајн бајрамы заманы дириләр өлүләрлә ҝөрүшә биләрдиләр». Анҹаг Мүгәддәс Китаб өјрәдир ки, «өлүләр һеч нә билмир» (Ваиз 9:5). Бу сәбәбдән онлар дири инсанларла һеч ҹүр әлагә гура билмәзләр.\nҺеллоуинин адәт-әнәнәләри, ширнијјат вә «пул кисәси, јохса һәјат» ојуну. Бу бајрама һәср олунмуш «Һеллоуин — Америка бајрамы, Америка тарихи» адлы китаба әсасән, бәзи келтләр горхулу костјумлар ҝејинирдиләр ки, јер үзүнү ҝәзиб-долашан руһлар онлары өзүнкү билиб раһат бурахсынлар. Диҝәрләри исә руһлары разы салмаг үчүн онлара ширнијјат тәклиф едирдиләр. Орта әсрләрдә Авропада католик дин хадимләри јерли бүтпәрәст адәт-әнәнәләрини мәнимсәмиш вә килсә үзвләринә мүхтәлиф костјумларда евбәев ҝәзиб хырда һәдијјәләр истәмәјә иҹазә верирдиләр. Мүгәддәс Китабда исә, әксинә, јалан дини адәт-әнәнәләри Аллаһа ибадәтә әлавә етмәк гадаған едилир (2 Коринфлиләрә 6:17).\nРуһлар, вампирләр, гулјабанылар, күпәҝирән гарылар, зомбиләр. Бунларын һамысы та гәдим дөврләрдән пис руһи гүввәләрлә әлагәләндирилирди («Halloween Trivia»). Мүгәддәс Китабда ајдын дејилир ки, биз пис руһи варлыгларла бајрам етмәк әвәзинә, онлара гаршы мүбаризә апармалыјыг (Ефеслиләрә 6:12).\nБалгабаг вә ја Ҹек фәнәри. Британијада орта әсрләрдә «инсанлар евбәев ҝәзиб өлүләрин руһуна дуа охумаларынын гаршылығында сакинләрдән јемәк истәјирдиләр». Онлар әлләриндә «ојуг шалғам фәнәрләр тутурдулар. Һәр бир белә фәнәрләрин ичинә мәһшәрдә илишиб галан руһу тәмсил едән шам гојурдулар» («Halloween—From Pagan Ritual to Party Night»). Диҝәрләринин фикринҹә исә, фәнәрләр пис руһлары говмаг үчүн истифадә едилирди. 1800-ҹү илләрдә Шимали Америкада шалғам балгабагла әвәз олунду, чүнки бу тәрәвәз о торпагларда ҝениш јајылмышды вә ону ојмаг асан иди. Бу адәт-әнәнәнин көкүндә дуран инанҹлар — өлмәз руһ, мәһшәр вә өлүләрин руһуна дуа охумаг — Мүгәддәс Китаба әсасланмыр.\nБајрам вә тәдбирләр Мүгәддәс Китаба аид суаллара ҹаваб\nАллаһ ҹиндарлыға неҹә бахыр?


Q=14	C=9	SS=5	LS=3	PS=1	DC=1	LC=0	SD=0	BS=3	G0=35	G1=25	G2=7	DLID=az_RU	BODY=Мәсиһ пејда олур | Мүгәддәс Китабын чатдырдығы хәбәр\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Бразилија жест дили Венесуела жест дили Вјетнам Гренландија Данимарка Еквадор жест дили Естонија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Колумбија жест дили Кореја жест дили Куба жест дили Лаос Мадагаскар жест дили Македонија Малта Мексика жест дили Мјанма Непал Ниас Нидерланд Нидерланд жест дили Никарагуа жест дили Норвеч Перу жест дили Полша жест дили Португалија жест дили Сејшел креолу Сомали Украјна Фарер Финландија жест дили Хмонг (ағ) Чехија жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара аракуан ассам африкаанс ашағы алман баса (Камерун) батак (тоба) башгырд бенгал бикол болгар булу варај венда газах гарачы дили (Ҹәнуби Јунаныстан) гуарани гуҹарат гырғыз дигорон дуала естон зулу иврит илок инҝилис ирланд исланд испан италјан кабил карен (сго) кекчи кечуа (Анкаш) кечуа (Ајакучо) кечуа (Куско) кинјаруанда кирунди киче конкани (деванагари) конкани (латын) кореја коса куанјама күрд курманҹи (Гафгаз) күрд сорани латыш мазахуа малагаси малај малајалам мам масатек (Хуаутла) мајја маҹар мизо мискито миштек (Уахуапан) монгол навахо науатл (Хуастека) науатл (мәркәзи) науатл (Ҝерерро) нгабар ндонга осетин отоми (Мескитал вадиси) пангасинан полјак португал пәнҹаб румын рус рус жест дили сапотек (Истм) сапотек (Лачигуири) свати себуан сепеди сетсвана сингал словак словен сотсил сранан-тонго суаһили тагалог таи тамил тараски тарахумара татар таҹик телугу тзелтал тлапанек тотонак тохолабал тсонга тумбука түрк түркмән удмурт урду урһобо фарс фин франсыз фулфулде (Камерун) хорват чех чичева чол шона јао јапон јоруба јунан јунан жест дили ҝүрҹү һилигајнон һинд әрәб өзбәк өзбәк (латын)\nМәсиһ пејда олур\nЈеһова нәсрани Исанын чохдан вәд едилмиш Мәсиһ олдуғуну тәсдиг едир\nЈЕҺОВА инсанлара вәд едилмиш Мәсиһи танымаға көмәк едәҹәкдими? Бәли. Аллаһын нә етдијини нәзәрдән кечирәк. Ибраниҹә Мүгәддәс Јазыларын тамамланмасындан тәхминән дөрд әср кечмишди. Ҹәлиләнин шимал бөлҝәсиндә јерләшән Насирә шәһәриндә Мәрјәм адлы ҝәнҹ гыза гејри-ади гонаг тәшриф бујурду. Ҹәбрајыл адлы мәләк Мәрјәмә ҝөрүнүб хәбәр верди ки, бакирә олмасына бахмајараг, о, Аллаһын фәал гүввәсинин, мүгәддәс руһунун васитәсилә һамилә галаҹаг вә дүнјаја оғлан ушағы ҝәтирәҹәк. Бу оғул чохдан вәд едилмиш Падшаһ, әбәди рәһбәрлик едәҹәк шәхс олаҹаг! Һәјаты Аллаһ тәрәфиндән ҝөјдән Мәрјәмин бәтнинә көчүрүлән бу ушаг Аллаһын Оғлу олаҹаг.\nМәрјәм тәвазөкарлыгла бу мүһүм вә шәрәфли тапшырығы гәбул етди. Аллаһ мәләк ҝөндәриб дүлҝәр Јусифи нишанлысы Мәрјәмин мүгәддәс руһун тәсири илә һамилә галмасына әмин етдикдән сонра о, Мәрјәмлә евләнди. Бәс онда Мәсиһин Бејтләһмдә доғулаҹағы илә бағлы дејилән пејғәмбәрлик һагда нә демәк олар? (Микә 5:2). Бу кичик шәһәр Насирәдән тәхминән 140 километр аралыда јерләширди!\nРома һөкмдары сијаһыјаалма кечирилмәсини әмр етмишди. Һамы доғулдуғу шәһәрдә гејдијјатдан кечмәли иди. Јусифлә Мәрјәм әслән Бејтләһмдән олдуғундан, Јусиф һамилә арвады Мәрјәми ҝөтүрүб ора јолланды (Лука 2:3). Мәрјәм ушағы ади төвләдә дүнјаја ҝәтирди вә ону бәләјиб ахура гојду. Дағын дөшүндә ҝеҹәләјән чобанлара тәзә доғулмуш көрпәнин вәд олунмуш Мәсиһ олдуғуну хәбәр вермәк үчүн Аллаһ чохлу сајда мәләк ҝөндәрди.\nСонралар башгалары да Исанын вәд олунмуш Мәсиһ олдуғуну тәсдиг етдиләр. Әшија пејғәмбәр габагҹадан демишди ки, Мәсиһин ваҹиб ишинә јол һазырламаг үчүн бир нәфәр пејда олаҹаг (Әшија 40:3). Һәмин шәхс Вәфтизчи Јәһја олду. Исаны ҝөрәндә о нида етди: «Будур, бәшәријјәтин ҝүнаһыны јујан Аллаһын Гузусу!» Јәһјанын шаҝирдләриндән бәзиләри дәрһал Исанын ардынҹа ҝетди. Онлардан бири деди: «Биз Мәсиһи тапмышыг» (Јәһја 1:29, 36, 41).\nИсанын Мәсиһ олдуғуна башга бир шаһидлик дә вар. Јәһја Исаны вәфтиз едәндә Јеһова Өзү ҝөјләрдән данышды. Мүгәддәс руһ васитәсилә Исаны Мәсиһ тәјин едәрәк деди: «Бу Мәним севимли Оғлумдур. Мән ондан чох разыјам» (Мәтта 3:16, 17). Нәһајәт ки, чохдан вәд олунмуш Мәсиһ пејда олду!\nБу һадисә нә вахт баш верди? Ерамызын 29-ҹу илиндә Дәнјалын габагҹадан дедији 483 ил битәндә. Бәли, бу, Исанын Мәсиһ олдуғуну ҝөстәрән данылмаз сүбутун бир һиссәсидир. Бәс Иса јер үзүндә оланда нә һагда тәблиғ едирди?\nМәтта 1—3-дәк; Марк 1; Лука 2 вә Јәһја 1-ҹи фәслинә әсасланыб.\nИсанын Мәсиһ олдуғуну тәсдиг етмәк үчүн Јеһова мәләкләрдән неҹә истифадә етди?\nАллаһ Вәфтизчи Јәһјанын васитәсилә Исанын Мәсиһ олдуғуну неҹә ҝөстәрди?\nОғлунун Мәсиһ олдуғуну Јеһова шәхсән Өзү неҹә тәсдиг етди?\nИСА ҺАНСЫ МӘНАДА АЛЛАҺЫН ОҒЛУДУР?\nЈеһова Исанын Атасыдыр, анҹаг Онун ата олмасы инсанларын ата олмасындан фәргләнир. Исанын һәјаты гадын бәтниндә башламамышды. О, Аллаһ тәрәфиндән јарадылыб. Әслиндә, о, Јеһованын јаратдығы илк мәләк олуб (Колослулара 1:15—17). Јеһова Исаны јарадараг она һәјат вердији үчүн онун Атасы адлана биләр. Бу руһани Оғулу јаратдыгдан сонра Јеһова ондан «уста» кими истифадә едәрәк, каинат да дахил олмагла, һәр шеји јаратды (Мәсәлләр 8:30).\nМәрјәм ешитдикләринин мәнасы үзәриндә дүшүнүрдү\nБејтләһмдә баш верәнләр Мәрјәмин Јеһова Аллаһын вәдләринә иманыны мөһкәмләндирир.\nЈусиф јахшы әр, јахшы ата иди\nЈусиф аиләсини горумаг үчүн нә етди? Нәјә ҝөрә о, Мәрјәмлә Исаны Мисирә апарды?\nБәшәријјәтин азад олунмасы үчүн Аллаһын тәдбири\nМәсиһин Аллаһын Ибраһимлә бағлы вәдинә һансы аидијјаты вар? Аллаһын бәшәријјәти хәстәлик, азар-безар вә өлүмдән неҹә азад едәҹәјини өјрән


Q=17	C=13	SS=0	LS=0	PS=3	DC=10	LC=0	SD=0	BS=0	G0=24	G1=15	G2=3	DLID=az_RU	BODY=Иса Мәсиһ һәтта шәнбә ҝүнү хәстәләри сағалдыр | Мүгәддәс Китаб һекајәси\nИСА шәһәр вә кәндләри ҝәздикҹә, бүтүн хәстәләри сағалдыр. Бу мөҹүзәләрдән әтрафдакы кәнд вә гәсәбәләрдә јашајанлар хәбәр тутур. Ҹамаат шикәстләри, корлары, карлары вә башга хәстәлији оланлары Исанын јанына ҝәтирир. Иса да онларын һамысыны сағалдыр.\nИсанын вәфтиз олунмасындан үч илдән артыг вахт кечиб. Иса о вахтдан бәри хәстәләри сағалдыр. О, һәмчинин һәвариләринә бир гәдәр вахтдан сонра Јерусәлимә ҝедәҹәји, орада өлдүрүләҹәји, сонра да дириләҹәји барәсиндә данышыр.\nБир шәнбә ҝүнү Иса ҹамааты өјрәдирди. Шәнбә јәһудиләрин истираһәт ҝүнүдүр. Шәкилдә ҝөрдүјүн бу гадын бәрк хәстәдир. Онун бели 18 илдир ки, бүкүлүдүр вә дүз дајана билмир. Буна ҝөрә дә Иса әлләрини гадынын үзәринә гојур вә гадын дүз дурур. Гадын сағалыр!\nДин башчылары буна бәрк һирсләнирләр. Онлардан бири ҹамаатын үстүнә гышгырыб дејир: ‘Иш ҝөрмәк үчүн алты ҝүн вар. Сағалмаг истәјирсиз, бу алты ҝүн әрзиндә ҝәлин, шәнбә ҝүнү јох!’\nИса исә онлара ҹаваб верир: ‘Еј, икиүзлүләр! Шәнбә ҝүнү һәр бириниз ешшәјини ҝөтүрүб су ичирмәјә апарырсыныз. Мәҝәр 18 ил хәстә олан бу јазыг гадыны шәнбә ҝүнү сағалтмаг сәһв ишдир?’ Исанын сөзләриндән бу пис адамлар утанырлар.\nБир мүддәтдән сонра Иса һәвариләри илә Јерусәлимә јолланыр. Јерихо шәһәриндән чыхдыглары заман ики кор диләнчи ешидир ки, Иса онларын јанындан өтүб кечир. Онлар гышгырырлар: ‘Иса, бизә көмәк ет!’\nИса корлары јанына чағырыб сорушур: ‘Сиз мәндән нә истәјирсиниз?’ Онлар ҹаваб верирләр: ‘Аға, ҝөзләримизи ач’. Иса онларын ҝөзләринә тохунур вә һәмин ан онларын ҝөзләри ачылыр! Һеч билирсән Иса бу мөҹүзәләри нәјә ҝөрә едирди? О инсанлары чох севирди вә истәјирди ки, һамы она инансын. Буна ҝөрә дә биз әмин ола биләрик: Иса Падшаһ оланда јер үзүндә һеч ким хәстәләнмәјәҹәк!\nМатта 15:30, 31; Лука 13:10–17; Матта 20:29–34.


Q=9	C=9	SS=0	LS=0	PS=0	DC=0	LC=0	SD=0	BS=0	G0=8	G1=7	G2=4	DLID=az_RU	BODY=Мүдафиә Назирлији өлүм ҹинајәти фактыны ҝизләдир\n“Һәрби һиссәләрин бириндә 1994-ҹү ил тәвәллүдлү Назим Заһировун табелијиндәки автомат силаһдан ачылан атәш нәтиҹәсиндә јараланмасы илә бағлы мәндә сәһиһ мәлумат вар. Һәмин әсҝәри башга бир әсҝәр јолдашы вуруб”.\nБу сөзләри һәрби експерт Үзејир Ҹәфәров сон силаһлы инсидентә мүнасибәт билдирәркән деди. Һәрби експерт һәмчинин Ҝәдәбәј рајонундан һәгиги һәрби хидмәтә чағырылан 19 јашлы Орхан Алыјевин өлүм сәбәбинин дә инандырыҹы олмадығыны билдирди:\n“19 јашлы Орхан Алыјевин дүнјасыны дәјишәндән сонра јахынларынын мәлуматы илә танышам. Разыјам ки, онун организминдә өлүмлә нәтиҹәләнән һалын баш вермәси суаллар јарадыр. Сағлам ҹүссәли, әзәләли бир ҝәнҹин јатыб-дурмамасына гәтијјән инанмаг истәмирәм. Јенә дејирәм, бурда гаранлыг мәгамлар вар. Анҹаг әлбәттә ки, Һәрби Прокурорлуғун апардығы арашдырмадан сонра өлүмүн сәбәбини дејә биләрик. Һәрби һиссәдән дә алдығым мәлумата ҝөрә, низам-интизамлы әсҝәр олуб”.\nҮ.Ҹәфәров өлүмүн сәбәби илә бағлы мәлуматын ҹәмијјәтдән ҝизләдилмәјәҹәјинә үмид етдијини дә билдирди.\n3240 дәфә бахылыб


Q=9	C=4	SS=1	LS=2	PS=1	DC=1	LC=0	SD=0	BS=1	G0=68	G1=47	G2=10	DLID=az_RU	BODY=«Аллаһ нә үчүн инсанлары јарадыб?» Мүгәддәс Китаб һәгигәти сусузлуғуму јатыртды | Мүгәддәс Китаб һәјатлары дәјишир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Непал Нидерланд Норвеч Таити Тувалу Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара башгырд бенгал болгар га газах ган гуарани гуҹарат гырғыз дхолуо еве ермәни естон ефик зулу ибо иврит илок инҝилис исоко испан италјан каннада каонде каталан кечуа (Боливија) кикамба киконго кикујју кимбунду кинјаруанда кирунди кореја коса латыш лингала лози лувале луганда малагаси малајалам маратһ мајја маҹар нгабар нзема нјанека осетин папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тив тигре ток-писин тотонак тсонга тумбука түрк умбунду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nМүгәддәс Китаб һәгигәти сусузлуғуму јатыртды\nНәгл етди: Мајли Ҝүндәл\nДОҒУЛДУҒУ ИЛ: 1987\nКЕЧМИШДӘ: АТАСЫ МҮСӘЛМАН, АНАСЫ ЈӘҺУДИ\nКЕЧМИШИМ. Мән Бакыда (Азәрбајҹан) анадан олмушам. Евин икинҹи ушағыјам. Атам мүсәлман, анам исә јәһуди иди. Атамла анам бир-бирини чох севирдиләр. Фәргли динләрдән олсалар да, бир-биринин иманына һөрмәтлә јанашырдылар. Атам Рамазан ајында оруҹ тутанда анам она дәстәк олурду, анам исә Пасха бајрамыны гејд едәндә атам она дәстәк олурду. Евимиздә һәм Гуран, һәм Төврат, һәм дә Библија вар иди.\nМән өзүмү мүсәлман сајырдым. Аллаһын варлығына һеч вахт шүбһә еләмирдим. Амма бунунла јанашы, бәзи суаллар мәни нараһат едирди: «Аллаһ нә үчүн инсаны јарадыб? Јарадыб ки, өмүр боју әзаб чәкмәси азмыш кими, ҹәһәннәмдә дә әбәдијјән әзаб чәксин?» Инсанлар дејирдиләр ки, нә олурса, Аллаһын изни илә олур. Мән фикирләширдим: «Неҹә ола биләр ки, Аллаһ инсанларын талејини јазсын, сонра исә кәнарда дуруб онларын неҹә әзаб чәкдикләринә тамаша етсин?»\n12 јашым оланда намаз гылмаға башладым. Елә һәмин вахтларда атам баҹымла мәни јәһуди мәктәбинә јаздырды. Башга дәрсләрлә јанашы биз Төвратдакы гајда-ганунлары вә ибри дилини өјрәнирдик. Дәрс башламаздан әввәл биз јәһуди адәт-әнәнәсинә ујғун дуа едирдик. Беләҹә, евдә сүбһ намазымы гылырдым, мәктәбдә исә орадакыларла бирҝә јәһудиләрин дуасыны едирдим.\nМән суалларыма мәнтигли ҹаваб тапаҹағым ҝүнү һәсрәтлә ҝөзләјирдим. Дәфәләрлә мәктәбдәки раввинләрдән сорушурдум: «Аллаһ нә үчүн инсанлары јарадыб? О, атамын мүсәлман олмасына неҹә бахыр? Нәјә ҝөрә атам натәмиз сајылыр, о ки јахшы инсандыр? Аллаһ ону нә үчүн јарадыб?» Онларын вердији ҹаваблар ағлабатан дејилди, һеч бир мәнтигә дә сығмырды.\nМҮГӘДДӘС КИТАБ ҺӘЈАТЫМЫ ДӘЈИШДИ. 2002-ҹи илдә Аллаһа иманым сарсылды. Мән узун илләр әрзиндә аиләмин сағламлығы вә фираванлығы үчүн дуа едирдим. Амма Алманијаја көчәндән ҹәми бир һәфтә сонра атам ифлиҹ олуб комаја дүшдү. Билирдим ки, һәјат вә өлүм Уҹа Аллаһын әлиндәдир. Буна ҝөрә дә атамын өлмәмәси үчүн ҝеҹә-ҝүндүз Она јалварырдым. Дүшүнүрдүм ки, балаҹа гызын арзусуну јеринә јетирмәк Аллаһын әлиндә һеч нәдир. Онун јалварышларымы ҹавабсыз гојмајаҹағына әмин идим. Амма атам өлдү.\nАллаһын јалварышларыма биҝанә јанашмасы мәни сарсытды. Өз-өзүмә дејирдим: «Ја мән дүзҝүн дуа етмирәм, ја да Аллаһ јохдур». Чох пис идим, өзүмә јер тапа билмирдим. Намаз гылмағы да дајандырдым. Диҝәр динләр дә мәни гане етмәдији үчүн Аллаһын олмадығы гәнаәтинә ҝәлдим.\nБу һадисәдән алты ај сонра Јеһованын Шаһидләри гапымызы дөјдүләр. Христиан дини һагда елә дә јахшы фикирдә олмадығымыз үчүн баҹымла мән истәјирдик ки, нәзакәтли шәкилдә онларын сәһв олдуғуну ҝөстәрәк. Биз онлардан сорушдуг: «Неҹә олур ки, сиз Он әмрә зидд ҝедә-ҝедә Исаја, хача, Мәрјәмә вә диҝәр бүтләрә ибадәт едирсиниз?» Јеһованын Шаһидләри бизә Мүгәддәс Китабдан ҝөстәрдиләр ки, Мәсиһин һәгиги давамчылары бүтләрә ибадәт етмәмәлидирләр, онлар јалныз вә јалныз Аллаһа дуа етмәлидирләр. Мән мәәттәл галмышдым.\nСонра биз сорушдуг: «Бәс Үч үгнум барәдә нә дејә биләрсиниз? Иса Аллаһдырса, онда неҹә ола биләрди ки, о јер үзүндә јашасын вә инсанлар ону өлдүрсүн?» Онлар јенә дә әлләринә Мүгәддәс Китабы алыб изаһ етдиләр ки, Иса нә Аллаһдыр, нә дә Аллаһа бәрабәрдир. Јеһованын Шаһидләри әлавә етдиләр ки, елә бу сәбәбдән онлар Үч үгнума ибадәт етмирләр. Шока дүшмүшдүм. «Онлар, һәгигәтән дә, гәрибә христианлардыр», — дејә фикирләшдим.\nИнсанларын нәјә ҝөрә өлдүјү вә Аллаһын әзаблара нә үчүн јол вердији мәни һәлә дә нараһат едирди. Јеһованын Шаһидләри мәнә «Әбәди һәјата апаран билик» * китабыны ҝөстәрдиләр. О китабда суалларымы ҹавабландыран о гәдәр фәсил вар иди ки! О ҝүндән етибарән онлар мәнимлә Мүгәддәс Китаба әсасланан дәрсләр кечмәјә башладылар.\nҺәр дәрсдә мән суалларыма Мүгәддәс Китаба әсасланан вә мәнтигли ҹаваб тапырдым. Өјрәндим ки, Аллаһын ады Јеһова, ән ҝөзәл сифәти исә мәһәббәтдир (Мәзмур 83:18; 1 Јәһја 4:8). О, инсанлары јашамаг үчүн јарадыб. Аллаһ һагсызлыға јол версә дә, она нифрәт едир вә тезликлә ону бир дәфәлик јох едәҹәк. Һабелә өјрәндим ки, Адәмлә Һәвванын үсјаны бәшәријјәтә бөјүк бәлалар ҝәтириб (Ромалылара 5:12). Бу бәлалардан бири дә севдијимиз инсанларын өлүмүдүр. Јени дүнјада Аллаһ бүтүн фаҹиәләри арадан галдыраҹаг, өлән инсанлары исә һәјата гајтараҹаг (Һәвариләрин ишләри 24:15).\nМүгәддәс Китабдан тапдығым ҹаваблар сусузлуғуму јатыртды. Аллаһа јенидән иман етдим. Јеһованын Шаһидләрини даһа јахшы таныдыгҹа ҝөрдүм ки, онлар үмумдүнја гардашлыг ҹәмијјәтидир. Араларындакы бирлик вә мәһәббәт мәни валеһ етди (Јәһја 13:34, 35). Јеһова Аллаһ һагда өјрәндикләрим мәни Она ибадәт етмәјә тәшвиг етди. Беләҹә, мән дә Јеһованын Шаһиди олмаг истәдим вә 2005-ҹи ил јанварын 8-и вәфтиз олундум.\nМӘНӘ ФАЈДАСЫ. Мүгәддәс Китабдан өјрәндикләрим һәјата бахышымы дәјишди. Орадан тапдығым мәнтигли, ағлабатан изаһатлар мәнә гәлб раһатлығы верди. Аллаһын Кәламында өлән инсанларын дириләҹәјинә даир вәд үрәјимә арамлыг ҝәтирди. Чох севинирәм ки, атамы јенидән ҝөрәҹәјәм! (Јәһја 5:28, 29).\nМән алты илдир ки, Аллаһа сәдагәтлә ибадәт едән Ҹонатанла евлијәм. Чох хошбәхт аиләмиз вар. Икимиз дә Аллаһ һагда һәгигәтин садә вә мәнтигли, ејни заманда, гијмәтли хәзинә олдуғуну өјрәнмишик. Буна ҝөрә дә биз өз иманымыз вә үмидимиз барәдә башгалары илә дә севә-севә бөлүшүрүк. Инди мән билирәм ки, Јеһованын Шаһидләри «гәрибә христианлар» јох, һәгиги мәсиһчиләрдир.\n^ абз. 15 Јеһованын Шаһидләри тәрәфиндән дәрҹ олунурду, анҹаг инди дәрҹ олунмур.


Q=9	C=4	SS=0	LS=4	PS=4	DC=0	LC=0	SD=0	BS=1	G0=16	G1=13	G2=6	DLID=az_RU	BODY=Монголустана сәјаһәт | Өлкәләр вә халглар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса латыш лингала лози лувале малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга тумбука түрк урду фин франсыз хорват чех чибемба читонга чичева јапон јунан ҝүрҹү һилигајнон әрәб\nЧИНҜИЗ ХАН. XII әсрин бу горхмаз ҹәнҝавәри бөјүк Монгол империјасынын әсасыны гојуб. Бу ҝүн бу бөјүк империјадан кичиҹик бир әрази галыб. Һал-һазырда Монголустан дөвләти Русија илә Чин дөвләтинин арасында јерләшир вә дүнјада әһалинин ән сејрәк мәскунлашдығы дөвләтләрдән биридир.\nМонголустан ҝениш јамјашыл јајлалардан, тәпәләр бојунҹа узанан өрүшләрдән, уҹа дағлардан вә чајлардан ибарәтдир. Өлкәнин ҹәнубунда јерләшән Гоби сәһрасы ҝүнүмүзә гәдәр ҝәлиб чатан ән јахшы диназавр галыглары илә таныныр. Монголустан дәниз сәвијјәсиндән 1580 метр һүндүрдә јерләшир. Илин 250 ҝүнү ҝүнәшли кечдији үчүн јерли әһали ораны «Мави сәма өлкәси» адландырыр.\nИрбис, гар бәбири\nМонголустанын иглими кәскин континенталдыр. Јајда 40 дәрәҹәјә гәдәр исти, гышда исә мәнфи 40 дәрәҹәјә гәдәр шахта олур. Әһалинин үчдә бири көчәри һәјат сүрүр. Кишиләр вә гадынлар сүбһ тездән дуруб кечиләри, инәкләри, дәвәләри вә мадјанлары сағырлар. Монголлар әсасән әт вә сүд мәһсуллары илә гидаланырлар, хүсусилә дә гојун әтини севирләр.\nКәсмији хәмир кими јоғурур вә гурудараг ааруул, јәни гурут һазырлајырлар\nМонголлар гонагпәрвәр халгдыр. Онлар өз даирәви ҝерләринин, јәни көчәри алачыгларынын гапысыны һеч вахт килидләмирләр. Белә ки, јолдан кечән һәр адам ичәри ҝириб истираһәт едә вә онлар үчүн гојулан тәамлардан дада биләр. Чох вахт гонаглара ичәрисинә бир аз дуз гатылмыш сүдлү исти чај верилир.\nӨлкә әһалисинин бөјүк гисми буддистләрдир. Бунунла јанашы, шаманизм, ислам вә христиан дининә мәнсуб оланлар да вар, чохлары исә үмумијјәтлә һеч бир динә мәнсуб дејил. Һал-һазырда Монголустанда 350-дән чох Јеһованын Шаһиди вар вә онлар тәхминән 770 нәфәрлә Мүгәддәс Китаб дәрсләри кечирләр.\nБактриан (икиһүрҝүҹлү дәвә) шахталы һавада белә јүк дашыја билир\nӘһалиси: 2 713 000\nДил: монгол, рус, түрк мәншәли дилләр\nИхраҹат: мис, көмүр, гызыл, кәшмир


Q=7	C=2	SS=2	LS=2	PS=2	DC=0	LC=0	SD=0	BS=3	G0=24	G1=18	G2=8	DLID=az_RU	BODY=Јарадылыш | Мүгәддәс Китабын бахышы\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса латыш лози малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nКреасионистләрин дедији кими Аллаһ Јери һәр бири 24 саат олан 6 ҝүнә јарадыб?\n«Башланғыҹда Аллаһ ҝөјләри вә јери јаратды» (Јарадылыш 1:1).\nАллаһ, каинаты, јер дә дахил олмагла, гејри-мүәјјән бир вахтда, Јарадылыш 1:1 ајәсиндә дејилдији кими, «башланғыҹда» јаратды. Мүасир елм каинатын бир башланғыҹы олдуғу илә разылашыр. Алимләрин сон арашдырмаларына ҝөрә, Јер күрәсинин тәгрибән 14 милјард јашы вар.\nҺәмчинин Мүгәддәс Китабда алты јарадылыш «ҝүн»үндән сөһбәт ачылыр. Лакин онларын 24 саатлыг ҝүн олдуғу дејилмир (Јарадылыш 1:31). Мүгәддәс Китабда ишләдилән «ҝүн» сөзү мүхтәлиф узунлугларда олан дөврләри ҝөстәрмәк үчүн истифадә олунур. Мисал үчүн, орада бүтүн јарадылыш дөврү «Јеһова Аллаһын јери вә ҝөјү јаратдығы ҝүн» адланыр (Јарадылыш 2:4, Јени Дүнја тәрҹүмәси). Шүбһә јохдур ки, бу «ҝүнләр» минләрлә ил давам едиб (Мәзмур 90:4).\nБУНУ БИЛМӘК НӘЈӘ ҜӨРӘ ВАҸИБДИР?\nКреасионистләрин јанлыш фәрзијјәләри сизи Мүгәддәс Китабы охумаг һәвәсиндән сала биләр. Бәс әҝәр Мүгәддәс Китаб, доғрудан да, өзүндә јарадылышла бағлы етибаралајиг гејдләри ҹәм едирсә, онда сизин дәрракәнин хәзинәсиндән фајдаланмаг имканыныз вар (Сүлејманын мәсәлләри 3:21).\nАллаһ һәјат јарадаркән тәкамүлдән истифадә едиб?\n«Аллаһ деди: “Гој јер үзү һәр нөв ҹанлы мәхлуглар... әмәлә ҝәтирсин”» (Јарадылыш 1:24).\nАллаһын јаратдығы һәјат формалары әввәлҹә бәсит формада олуб сонрадан тәкамүл просесиндә мүрәккәб формаја кечмәјиб. Әксинә, Аллаһ сонрадан өз нөвүнә ҝөрә төрәјәҹәк һејван вә биткиләрин әсас мүрәккәб нөвләрини јаратды (Јарадылыш 1:11, 21, 24). Аллаһын башланғыҹда јаратдығы ҹанлылар өз нөвүнә ҝөрә артараг бу ҝүн бүтүн јер үзүнә јајылыб (Мәзмур 89:11).\nМүгәддәс Китабда нөвләр арасында нә гәдәр дәјишиклијин баш верә биләҹәји дејилмир. Бу, нөвләрин ҹүтләшмәсиндән вә әтраф мүһитә ујғунлашмасындан асылыдыр. Бәзиләри бу ујғунлашмалары тәкамүл һесаб етсә дә, амма бу заман јени һәјат нөвү јаранмыр. Мүасир тәдгигатлар сүбут едир ки, әсас битки вә һејван нөвләриндә бу гәдәр бөјүк дөвр әрзиндә ҹүзи дәјишикликләр баш вериб.\nМүгәддәс Китабын әсас һәјат нөвләри һагда елми дәгиглији онун, тарих вә пејғәмбәрлик дә дахил олмагла, диҝәр саһәләрдә дә етибарлы олдуғуна иманымызы артырыр.\nКаинаты јаратмаг үчүн лазым олан хаммал һарадан әлдә едилиб?\n«Мәним әлләрим ҝөјләри јајды» (Јешаја 45:12).\nАллаһ һәдсиз ҝүҹ вә енержи Мәнбәјидир (Әјјуб 37:23). Бу, чох ваҹиб амилдир, чүнки алимләр өјрәнибләр ки, енержи маддәјә чеврилә билир. Мүгәддәс Китабда дејилир ки, каинаты јаратмаг үчүн лазым олан «бол гүввә»нин Мәнбәји Аллаһын Өзү олуб (Јешаја 40:26). Аллаһ вәд едир ки, ҝүҹүндән јаратдыгларыны сахламаг үчүн истифадә едәҹәк. Мәһз бу сәбәбдән Мүгәддәс Китабда ҝүнәш, ај вә улдузлар һагда дејилир: «Рәбб онлары һәмишәлик, әбәди олараг јеринә гојуб» (Мәзмур 148:3—6).\nАстроном Аллан Сандејҹ бир дәфә демишди: «Елм ән дәрин мәсәләләри изаһ едә билмир. Инсанын “каинат нијә мөвҹуддур?” суалы гаршысында елм аҹиздир». Мүгәддәс Китаб јарадылышы нәинки елмә мүвафиг шәкилдә изаһ едир, һәмчинин елмин ҹаваб верә билмәдији суаллара ҹаваб верир, мисал үчүн, «Аллаһын јер вә бәшәријјәт үчүн нијјәти нәдир?» *\n^ абз. 16 Әлавә мәлумат үчүн, Јеһованын Шаһидләри тәрәфиндән дәрҹ олунан «Мүгәддәс Китаб әслиндә нә өјрәдир?» китабынын 3-ҹү фәслинә бахын. Һәмчинин www.jw.org/az-cyrl сајтындан охумаг олар.\nМәтн Електрон нәшрләри јүкләмәк үчүн параметрләр ОЈАНЫН! Бәнзәри олмајан веб-сајт\nБәнзәри олмајан веб-сајт\nОЈАНЫН! Бәнзәри олмајан веб-сајт


Q=3	C=2	SS=1	LS=0	PS=0	DC=0	LC=0	SD=0	BS=1	G0=239	G1=127	G2=53	DLID=az_RU	BODY=Nur-az.com - Әрдәбилин ҹүмә намазы – 30 мај (9 хордад)\n13 Зилһиҹҹә 1441\n14 Мордад 1399\n14 Ијун 2014\nӘрдәбилин ҹүмә намазы – 30 мај (9 хордад)\nӨзүмү вә бүтүн әзизләри илаһи тәгваја дәвәт едирәм\n"Һувә мәәкум әјнәма кунтум" (Сиз һарада олсаныз, О сизинләдир) сөзүнә етигад тәгванын мүгәддимәсидир\nТәгванын әсас амилләриндән мүгәддимәләриндән бири будур ки, инсан өзүнү һәмишә Аллаһын һүзурунда, нәзәри өнүндә ҝөрсүн. Имам Садиг (ә) Исһаг адлы шәхсә бујурур: "Аллаһдан елә горх ки, санки Онун ҝөрүрсән." Әҝәр сән дә Аллаһы ҝөрмәсән, О сәни ҝөрүр. Әҝәр инсан бу мәгама чатмаса, ән азы Аллаһын ону ҝөрмәсинә етигадыны итирмәмәлидир. Әҝәр инсан дүшүнсә ки, Аллаһ ону ҝөрмүр, күфрә батыб. Аллаһын ону ҝөрдүјүнә инаныб ҝүнаһ едән шәхс Јараданы ади инсанлар гәдәр дәјәрләндирмир. Ахы инсан башгаларынын ҝөзү гаршысында сәһвә јол вермәмәјә чалышыр. Һансы ки, Аллаһ ону ҝөрдүјү һалда ҝүнаһа јол верир.\nАллаһын бүтүн ишләрдән хәбәрдарлығы\nАллаһ-Таала бу мөвзу барәдә Гуранда бујурур: "Онлар (хәјанәтләрини) инсанлардан ҝизләтсәләр дә, Аллаһдан ҝизләдә билмәзләр. Онлар (Аллаһа) хош ҝетмәјән сөзләри үрәкләриндә тутдугда белә, јенә О, онларын јанындадыр (Аллаһ онлары билир). Аллаһ онларын нәләр етдијини биләндир." (Ниса, 108). Аллаһ бәзи инсанларын пис әмәли башгаларындан ҝизләдиб, Ондан ҝизләмәмәсиндән наразылыг едир. Аллаһ һәр шеји ҝөрүр. Аллаһы нәзәрә алмадан пис рәфтар едән инсана хатырладылыр ки, Аллаһ бүтүн ишләрдән хәбәрдардыр.\nАләмдәки зәррәләрин инсаны тәһгир етмәсинин сәбәби инсанын Аллаһы тәһгир етмәсидир\nӘҝәр инсан Аллаһы саја салмаса, Онун гаршысында ҝүнаһ иш ҝөрсә, бу сајмамазлыг сәбәб олар ки, варлыг аләминин зәррәләри инсаны тәһгир етсин. Зәррәләрин тәбиәтиндә белә бири хүсусијјәт вар ки, ким Аллаһа гаршы гијам галдырса, Аллаһы сајмаса, аләм дә о инсана һәгарәтлә бахар. Әнам, 124: "Онлара бир ајә ҝәлдији заман: “Аллаһын пејғәмбәрләринә верилдијинин (нүбүввәтин, мөҹүзәләрин) мисли бизә верилмәјинҹә, биз иман ҝәтирмәјәҹәјик!” – дејәрләр. Аллаһ Пејғәмбәрлији һара (кимә) ҝөндәрәҹәјини Өзү даһа јахшы билир. Ҝүнаһкарлар Аллаһын һүзурунда етдикләри мәкрләрә ҝөрә зилләтә вә шиддәтли әзаба дүчар олаҹаглар!" "Сәғар" сөзү һәгарәт мәнасыны билдирир. Аллаһ бујурур ки, тезликлә һәгарәтә дүчар оларлар. Амма бу һәгарәт халгын ҝөзүндә һәгарәт дејил, Аллаһын нәзәриндә һәгарәтдир. Аллаһа гаршы мәкрин ҹавабы дүнја вә Ахирәтдә Аллаһ гаршысында һәгарәтдир.\nНамазын руһу Аллаһын һүзуруну һисс етмәкдир\nНамазын маһијјәти, руһу будур ки, инсан Аллаһын гаршысында дурдуғуну һисс етсин. Бу һал муһазатдыр. Һәмин мәгамдан инсаны Аллаһын ад вә сифәтләринә сејри башлајыр.\nНамаз бу дејил ки, онун сөзләринин мәнасыны фикирләшәсән. Бу сөзләр бир васитәдир. Намазын маһијјәти исә өзүнү Аллаһын гаршысында ҝөрмәкдир. Аллаһ гаршысында дајанмыш инсан онун затына вара билмәдијиндән, ад вә сифәтләрини сејр едир. О, истәмәдән мүгајисә апарыр. Ҝөрүр ки, һеч һәр шејин гаршысында дајаныб. Өзүнү һеч ҝөрән инсан дуаја башлајыр. Һеч һәр шејдән еһтијаҹларыны истәјир. Јангы, тәшнәлик бурада башлајыр. Чүнки һечдә һәр шејә јахынлашмаг јангысы вар. Бу јангы инсанын хилгәтиндә гәрар верилиб. Елә буна ҝөрә варлыг аләминдә һәмин тәшнәлијин ҹавабы вар.\nБөјүјә јахынлашмаг мејли инсанын фитрәтиндәдир\nИнсанын ән бөјүјүн затына, маһијјәтинә јахынлашмаг истәји фитри истәкдир вә бу јахынлашмада ән бөјүк мәнәви ләззәт вар. Бөјүјә мејл фитри истәкдир. Инсаны даһа бөјүк варлыг ҹәзб едир. Биз бөјүклүјүн маһијјәти илә таныш олмадығымыздан һәмин мәнәви ләззәти дәрк етмирик. Инсан даһа бөјүјүн гаршысында дајананда јахынлашмаг истәјир. Онда бир јангы баш галдырыр. Ешг, бөјүјә јахынлашмаг шөвгү бу мәгамда өзүнү ҝөстәрир.\nАллаһа тәшнәлик сонсузлуға тәшнәликдир\nИнснын шәни артдыгҹа јахынлашма јангысы да ҝүҹләнир. Бәзән инсан һәсрәт чәкир ки, бир дәфә Онун ҹәмалыны ҝөрәјди. Һаггын шәнинә тәшнәлик сонсузлуға тәшнәликдир. Бу тәшнәлијин, јангынын дајанаҹағы јохдур. Бу јангы бәзән инсанын арамлығыны әлиндән алыр, һәтта мәһвә апарыр. Һәзрәт Шүејбин ҝөзләри үч дәфә кор олмушду. Аллаһ-Таала бујурду ки, нә вахта гәдәр сәнин ҝөзләринин ишығыны гајтармалыјам? Шүејб ҹаваб верди ки, Пәрвәрдиҝара, Сәни ҝөрәндә сәбрим түкәнир!\nБәндәнин "ләббәјк" јангысы\nАллаһын ҹамал вә ҹәлалынын сејриндә јангы ҝүнбәҝүн шиддәтләнир. Инсан Аллаһы чағырыр, Онун бир ләббәјк ҹавабы үчүн аловланыр. Бу јолда һәјатыны итирәни гынамағын јери јохдур. Бу дуаны јадда сахлајын: "Вәла туһликни ја илаһи ғәммән һәтта тәстәҹибә ли вә туәррифәнил-иҹабәтә фи дуаи". Јәни Пәрвәрдиҝара, Сәнин ләббәјкини ешидәнә гәдәр мәни өлдүрмә. Бәндәнин мөвланы чағырмасы вә мөвланын она ләббәјк демәси неҹә ҝөзәлдир! Шаирин тәбиринҹә, Сәнин горху, ешгин бир лүтфдүр вә һәр ја Рәбб чағырышында бир ләббәјк вар.\nБу јангы сәбәб олур ки, инсан бәзән тәһлүкә доғуран ибадәтә мәшғул олсун. Бәзиләри чох ағыр ријазәтә гәдәм гојуб. Нә үчүн? Нә үчүн динимиз ағыр ријазәтләрин бәзисинин гаршысыны алыр? Таһа, 2: "Биз Гураны сәнә мәшәггәт чәкмәјин үчүн назил етмәдик! (Пејғәмбәр ајаг үстә, бармагларынын уҹунда дуруб о гәдәр намаз гылмышды ки, мүбарәк ајаглары шишмишди)." Бәзиләри дејир ки, Пејғәмбәр (с) ачыг дәвәтә кечән кими мүшрикләр мүхалифәтә башлады. Пејғәмбәр (с) бујурду ки, ирад мәндәдир. О халгы гынамады. Мәрһум Шаһабади һәзрәт Пејғәмбәрин (с) һәмин дөврдә ағыр ријазәтә башладығыны дејир. Аллаһ бу заман белә бир ријазәт истәмәдијини бујурур. Амма мөвзу мәрһум Шаһабадинин бујурдуғундан даһа ҝенишдир. Инсан һаггын ҹамал вә ҹәлалыны нә гәдәр чох сејр етсә, даһа чох вәһдәтә гәрг олур. Шаир дејир ки, заһирдә гуру саһилләр, батин исә вәһдәтә гәрг олмуш!\nИнсан бу үмманда гәрг олдугҹа, һеч олдуғуну дәрк едир. Бу һал заман өтдүкҹә, ҝүҹләнир. Төвбә, 72: "Аллаһдан олан бир разылыг исә (бунларын һамысындан) даһа бөјүкдүр." Бу мәгамда Аллаһ ријазәтдә өзүнү һәлак едәнә дајан бујурур.\nЗәррәләр јолчунун јангысына ҹаваб верир\nАллаһ өзү инсанда бу јангы үчүн мүгәддимә һазырлајыб. Өзү бу јангыја дәјәр вериб. Чыхыш јолуну да өзү ҝөстәриб. Аләмдәки зәррәләр инсанын јангысына ҹаваб верир. Варлыг аләминин низамы бу мүгәддәс јангыны сираб едир. Амма јангы ади су илә јатырылмыр. Шаир бујурур ки, фәратда батсам да јангым ҝүҹләнир.\nСу тәшнә инсанын ардынҹа\nАллаһ өз лүтф вә мәрһәмәт сујуну елә јарадыб ки, бу су инсанын ардынҹа ҝедир. Ади һәјатда сусуз инсан су сорағындаса, илаһи јолда рәһмәт сују инсаны ахтарыр. Әнфал, 23: "Әҝәр Аллаһ (әзәлдән) онларда бир хејир (олаҹағыны) билсәјди, (һагг сөзү) онлара ешитдирәрди. Онлар ешитмәсәјдиләр белә, јенә дә (һагдан инадла) үз чевирәрәк дөнүб ҝедәрдиләр." Шаир дејир ки, дүнјада тәшнә су сорағындаса, тәшнәләр дүнјасында су тәшнә ардынҹадыр. Тәшнә су дејиб фәрјад чәкир, су исә тәшнә дејиб фәрјад гопарыр.\nСу ардынҹа ҝәзән һарададыр? Сују динләјә билән ешидир ки, су "јағыш сәмадан ендији кими тәшнә сорағынҹа ҝәзирәм" дејир.\nМөвлананын тәбиринҹә, ашигин изтирабыны јатыран онун сорағынҹа сәмадан енән јағыш кими ҝәлән ҹавабдыр.\nТәшнә јата биләрми? Сусуз адамын јухусу ҝәләрми? Ајдын мәсәләдир ки, сусузлугдан јананын ҝөзүнә јуху ҝетмәз. Шаир дејир ки, сәхавәт еһтијаҹлы сорағынҹа ҝәзир, еһсан мөһтаҹы ахтарыр.\nБу тәшнә инсаны бир рәвајәтлә сизин үчүн тәсвир едим. Рәвајәтдә дејилир ки, Пејғәмбәр рүкуја ҝедәндә сәһабә онун нә вахт рүкудан галхаҹағы барәдә дүшүнүрдү. Сәҹдәјә ҝедәндә дејирдиләр ки, ҝөрәсән сәҹдәдән галхаҹаг?\nГәфләт һагг јолчусунун мәһв олма сәбәбидир\nАлимләрдән бири нәгл едир ки, Мәшһәддә Имам Ризанын (ә) һәрәминин банында мараглы бир һадисә баш вермишди. Бөјүк ариф Шејх Һәсәнәли Исфәһани дамда намаз гылармыш. Бир дәфә сәҹдәдә о гәдәр галыр ки, гар үсүтүнү тамам өртүр. Ҝөзәл дејибләр ки, инсанын өз ҹанындан гәфләтдә галмасы һәлакәтә сәбәб олар. Һәзрәт Пејғәмбәр (с) бујурур ки, ҝөзүм јатыр, гәлбим ојагдыр.\n"Бизи раһат ет, Билал!"\nАзан вахты чатанда һәзрәт Пејғәмбәр (с) Билала бујурармыш ки, бизи раһат ет, Билал. Еј бир өмүр намаздан хәбәрсиз галан, алны сәҹдә ҝөрмәјәнләр! Тезликлә баша дүшәҹәксиниз ки, нә итирмисиниз. Һәлә ҝеҹәдир, сәбр един, ҝүн доғсун. О заман әлдән чыхардығынызы ҝөрәҹәксиниз. Онда дејәҹәксиниз ки, сәҹдә гылмаг истәјирәм. Амма артыг бу имкан јохдур. Гәләм, 42: "Иш чәтинләшәҹәји вә сәҹдәјә дәвәт олунаҹаглары ҝүн онлар (сәҹдә етмәјә) гадир олмајаҹаглар." Ҝөрүн, Пејғәмбәрин (с) вүҹудунда неҹә бир говға гопурду ки, Билала "бизи раһат ет" бујурурду. Јәни азан де, Аллаһын һүзурунда дајанаг, Онунла раз-нијаз едәк. Пејғәмбәрин (с) зөвҹәси нәгл едир ки, һәмин вахт Пејғәмбәр (с) санки кимсәни ҝөрмүрдү, нә аиләни, нә дә достлары!\nҜөрүн Пејғәмбәри (с) неҹә бир ҹазибә ағушуна алыбмыш. Бу ҹазибә инсаны апара биләр. Апарылан исә ҝери гајытмаз. Инсанын гијмәти бу ҹазибә илә билинәр.\nПәрвәрдиҝара! Өз лүтф вә кәрәминлә, бу мәнәви мәгамы бизә даддыр.\nБир ҝөз гырпымында һәр шејин дәјишмәси\nИнсан чох ајыг олмалыдыр. Чүнки бу дүнјада бир анда һәр шеј дәјишир. Инсан ја Ҹәһәннәм, ја да Ҹәннәт әһли олур. Бир ан ҝөзү гапамаг лазымдыр ки, һәр шеј дәјишсин вә башга бир аләмдә ҝөзләрини ачасан. О дүнјада нә варса, бу дүнјадакындан фәргләнәҹәк. Рәвајәтдә дејилир ки, мөмин дүнјадан ҝедәндә, гәбрә гојуланда һәлә кәфәни гурумамыш һурулејнлә ҝөрүшәр.\nХәвариҹ атанын тәри гурумамыш Ҹәһәннәмә дахил олар\nҺәзрәт Пејғәмбәр һәзрәт Әлијә бујурду: "Ја Әли, хәвариҹлә дөјүшәҹәксән. Онлардан өлдүрүләнләр атларынын тәри гурумамыш Ҹәһәннәмә дахил олаҹаг." Јәни бир анда вәзијјәт дәјишәҹәк.\nДүнјадан саламат ҝетмәк еһтијаҹымыз\nБизим һазыркы еһтијаҹымыз дүнјадан саламат ҝетмәкдир. Чох һәссас олмалыјыг. Хаҹә Нәсирәддин Туси дејир ки, инсанын дүнјадан саламат ҝетмәси мүһүмдүр. Һәзрәт Пејғәмбәр (с) бујурур ки, һәр нәдә ҝүзәштә ҝетсәниз, бу мөвзуда ҝүзәштә ҝетмәјин, бу ишдә пешманчылығын сону јохдур. Сорушурлар ки, Гуранын һансы ајәси башгаларындан чәтиндир? Бу ајә кими инсанын гәддини гыран ајә јохдур: "Мәним һүзурумда сөз ҝүләшдирмәјин." (Гаф, 29). Аллаһ бујурур ки, Онун һөкмү вериләндән сонра иш тамам олур, даһа гуртулуш јохдур. Бу ајәдән нә гәдәр үзүлсәк, јери вар.\n3 шәбан – Имам Һүсејнин (ә) мөвлуд ҝүнү\nГаршыдан 3 шәбан ҝәлир. Имам Һүсејнин мөвлуд ҝүнү јахынлашыр. Биз онун һаггында неҹә даныша биләрик? Бу барәдә китаблар јазылыб, сөһбәтләр олунуб. Әзизләр! Әҝәр Имама еһтирам ҝөстәрмәк истәјирсинизсә, онун шәхсијјәти һаггында бир китаб охујун вә мүгајисә апарын.\nИнгилаб Кешикчиләри ҝүнү\nҺәмин ҝүнү Ингилаб Кешикчиләри ҝүнү адландырыблар. Кешикчинин дәјәри онун нәјин кешијини чәкмәсиндәдир. Биз һамымыз кешикчијик. Амма нәјин кешијини чәкирик? Бәзиләри шәхси һәјатыны, оланларыны горумагла мәшғулдур. Бәзиләри һарам газанҹынын кешијини чәкир. Имам Һүсејнин (ә) мөвлуд ҝүнүнү она ҝөрә Ингилаб Кешикчиләри ҝүнү адландырыблар ки, Имам Һүсејн нәјин кешијиндә дурмушдуса, онлар да һәмин шејин кешијиндәдир.\nИмам Һүсејн нәјин кешијиндә иди?\nДејирләр ки, Имам "мәалими-дин" кешијиндә дајанмышды. Нәдир мәалими-дин? Бу иҹтимаи бир өһдәчиликдир. Әмр бе мәруф вә нәһј әз мүнкәр нәзәрдә тутулур. Башга бир иш ҹәмијјәтин тәһлүкәсизлијидир. Бу сырада шәһәрләрин абадлашдырылмасы да вар. Һәзрәт бујурурду ки, өлкәни ислаһ етмәк истәјирәм. Бејтүл-малын әдаләтлә бөлүнмәси дә бу гәбилдәндир. Имам (ә) мәалими-дин дејәндә бунлары нәзәрдә тутуб. Әдаләтин тәмини, һаггын мүдафиәсиндә дајаныб батилә гаршы чыхмаг, зүлм гаршысында сусмамаг, иззәт јолунда ҹандан кечмәк, зүлмә бојун әјмәмәк мәалими-диндәндир.\nБиз бу дүшүнҹә илә разылашыр вә ләббәјк ја Һүсејн дејирик. Неҹә ки, Аллаһа ләббәјк дејирик. Чүнки Һүсејнин шәхси сөзү олмајыб.\nИбн Аббас дејир: Һүсејн Кәрбәлаја ҝедәндә јухуда ҝөрдүм ки, Ҹәбраил Кәбәнин кәнарында Һүсејнин әлләриндән тутуб дејир: "Еј ҹамаат, ҝәлин Аллаһа бејәт един!" Һүсејнин әли елә Аллаһын әлидир.\nМәалими-дин олмајан нәдир?\nМәалими-дин Имам Һүсејнин әкси дејил ки, мәҹлисин башында гојаг. Имам Һүсејнә он ҝүн ағламаг мәалими-дин сајылмыр. Он ҝүн гара көјнәк ҝејмәклә, дујғулары изһар етмәклә, он ҝүн телефонларын зәнҝини дәјишмәклә вәзифә јеринә јетирилмиш олмур. Һүсејн (ә) амалларыны һүсејнијјәдә һәбс етмәк, мәсиһиләр һәзрәт Мәсиһи килсәдә һәсб етдији кими давранмаг мәалими-дин дејил. Мүсәлман секулјарлар Аллаһын јерини јалныз мәсҹиддә ҝөрүр. Имам Һүсејн исә һөкумәт тәшкил етмәк истәјирди. О бу ишдә өз ата-бабасынын јолуну ҝедирди.\nБәзиләри дејир ки, сијасәти Кәрбәла һадисәси илә гарышдырмаг олмаз. Мүсибәтимиз елә будур. Имам Кәрбәлаја ҝедәндә бујурду ки, ата-бабамын јолуну ҝетмәк истәјирәм. Бабасы нә етмишди? Һәзрәт Пејғәмбәр Мәдинәдә һөкумәт гурду. Инди бәзиләри дејир ки, дин сијасәтдән ајрыдыр. Һәзрәт Әли (ә) Мәдинә вә Куфәдә Пејғәмбәрин јолуну ҝедиб һөкумәт гурду. Нә үчүн һәзрәт Мүслим Куфә ҹамаатындан бејәт истәјирди. Чүнки һөкумәт гурмаг гәрарында идиләр. Һакимијјәтә салеһләри ҝәтирмәк әзминдә идиләр. Мәалими-диндә бу ән јүксәк мәгсәдләрдәндир.\nАллаһдан истәјирик ки, бу ҝүнү дин кешикчиләринә мүбарәк гәрар версин, идеаллары Имам Һүсејн олсун. Неҹә ки, Ислам Ингилабынын идеалы Һүсејн Ашурасы иди.\nƏзиз ҹанбазлар (ингилаб вә мүһарибә әлилләри)! Ҹанбаз ҝүнү мүнасибәти илә сиз әзизләри тәбрик едирик. Сизин тәгдиматынызда Имамын (р) бир сөзүнү јада салмаг бәс едир: "Ҹанбаз бәдәнинин бир парчасы торпагда галмыш шәһиддир." Мән әзиз ҹанбаз аиләләринә еһтирамымы билдирирәм.\nИмам Хомејни вә һәгиги Исламын сәһнәјә ҝәтирилмәси\nИмам Хомејнинин вәфат илдөнүмү ҝүнләрини јашајырыг. Имам өлкәдә вә хариҹдә мисли ҝөрүнмәмиш бир иш ҝөрдү. Өлкә дахилиндә милли игтидары һәјата гајтарды, хариҹдә Ислам ојанышына һәрәкәт верди.\nİмам ҝөрдү ки, дүнја өлкәләрини ики һиссәјә бөлүбләр. Бир һиссә һакимијјәтдәдир, о бири һиссә әсарәтдә. Бир груп һөкм верир, башга бир груп јеринә јетирир. Имам ҝөрдү ки, Ислам үммәти фаҹиәли бир сүгут јашајыр. Үммәтин ҝәләҹәји гаранлыг иди. Һәзрәт Пејғәмбәр (с) бујурурду ки, мән сизи јер үзүнә һаким етмәк үчүн ҝәлдим. Амма үммәт һазырда әсарәт алтына дүшмүшдү.\nБатил ҹәбһәси һәгиги Ислам гаршысында\nИмам вәзијјәти дәјишмәк истәјирди. Амма бу иш аҹ ҹанаварларын ағзындан јағлы тикәни чыхармаг кими чәтин иди. Ислам мәдәнијјәти дүнја империализми тәрәфиндән истисмар олунур, онун дәриси сојулур. Тәбии ки, дүшмән ҹәбһәси бу вәзијјәти дәјишмәк истәјән Имамын гаршысында дајанаҹагды. Белә дә олду. Јахын Шәргдә бүтүн бөһранлар Ислам Ингилабындан сонра мејдана чыхды. Һәрби мүдахиләләр һәмин дөврә тәсадүф едир. 8 иллик мүһарибә Ингилабдан сонра баш верди. Тәһлүкәли сәләфи вә тәкфирчи груплар јарадылды, милләтләр арасы, тајфалар арасы ихтилафлары гызышдырдылар. Бүтүн бунлар Ингилабдан сонра ҝөбәләк кими ҹүҹәрди. Имамын дүшүнҹәси гаршысында ҹәбһә ачдылар. Имамын фикирләри онлар үчүн чох тәһлүкәли иди. Имам бөјүк аҝаһлыгла баша дүшдү ки, мәзһәб мәзһәбә гаршы гојулаҹаг. Илкин Ислам дөврүндә дә белә етдиләр. Тарих боју Ислам мәдәнијјәтини бу үсулла чөкүрүбләр.\nИмамын һәгиги Исламы Америка исламындан фәргләндирмәкдә шаһ әсәри\nӘҝәр сиздән Имамын шаһ әсәри һаггында сорушсалар, дејин ки, бу әсәр онун Исламы һәгиги вә Америка исламы олмагла ики гисмә бөлмәси олду. Имам әзмкарлыгла мејдана ҝириб һәгиги Ислам мејарларыны тәјин етди, үммәтин гаршысында бөјүк бир ҝөстәриҹи табло гојду. Бу табло үммәти чашгынлыгдан чыхарды. Бу мөвзуда тәблиғат вә әмәли аддымлар, семинарлар вә конфранслар тәшкили әсас вәзифәләримиздәндир. Мәгаләләр јазылмалы, трибуналардан сөз дејилмәлидир. Дүнјаја һәгиги Ислам мејарларыны танытдырмалыјыг.\nБөјүк Рәһбәрин бу һәфтә бујурдуғу кими бәзән сазишчилијә мүһарибәјә гаршы дајанмаг дону ҝејиндирилир. Һәзрәт Имам (р) бу иши нә үчүн ҝөрдү? Чүнки АБШ президенти Буш да Исламдан данышмаға башламышды. Рејган, Клинтон Исламдан данышырды. Сатгын падшаһлар, Сәддам Исламдан сөһбәт едирди. Бунлардан да писи Ислам дүнјасында шејтанын голларыны архадан бағлајыб шејтанлыг едән бири олду. Өзбәкистан адланан мәканда Ислам Кәримов адлы президент өлкәни тәзјиг алтында гојуб деди ки, дүнјада Ислам һаггында дејиләнләр јалнышдыр, Ислам мәнәм!!\nДиҝәр тәрәфдән Имам ҝөрдү ки, Ислам динини һөрмәтдән салан, үммәтин зәрәринә ишләјән груплар вә дөвләтләр јараныр. Имам баша дүшдү ки, Ислам ады алтында фитнә јаратмаг истәјирләр. Обама бу ҝүнләрдә Әфганыстана ҝәлди, деди ки, биз Әфганыстанда гызларын мәктәбә ҝедә билмәси үчүн гурбанлар вердик, милјардлар хәрҹләдик. О, Ислам адындан данышан, гызларын тәһсилини һарам сајан Талибана ишарә едирди. Имам баша дүшүрдү ки, Ислам адыны үзәринә ҝөтүрән груплар үммәтин енержисини алаҹаг, ону ҝүҹдән салаҹаг.\nДини дин, мәзһәби мәзһәбә гаршы гојмаг фитнәси\nНә заман дини динә гаршы гојдуларса, уғур газандылар. Бизим дөврүмүздә бүтүн мүвәффәгијјәтләри бу мүстәвидә әлдә етдиләр. Дүшмәнин шаһ әсәри бу олду ки, Ислам баһарыны сүнни-шиә савашына чевирди. Ислам баһары ардыҹыл ингилабларла башлады. Дүшмән дәрһал мејдана дахил олду, сүнни-шиә гаршыдурмасы јаратды. Ислам вә мүсәлманлара ағыр зәрбә дәјди. Исламафобијаны ҝүҹләндирдиләр, динә ифрат јаратдылар. Мәлумат вар ки, һазырда ән ҝүҹлү күфр Әрәбистандадыр. Ислам дүнјасынын енержисини пуча чыхардылар. Исраил үчүн тәһлүкәсизлик золағы јаратдылар. Мүсәлманларын гәлбинә нифрәт тохуму сәпдиләр. Ҝүман етмәјин ки, ҝөбәләк кими ҹүҹәрән әл-Гаидә, ДАИШ, Талибан, ән-Нүсрә, Боко Һарам ҹинајәт төрәдиб. Бөјүк сәлтәнәтләр онлара муздурлуг едиб. Мурси кимиләрини дә чашдырдылар, тора салыб Ихванул-мүслимини дизә чөкүрдүләр.\nГарабағ дура-дура, Украјна вә Суријада вурушурлар!\nГоншу Азәрбајҹанда да һәмин лајиһәни ишләдиләр. Бир нечә јүз тәкфирчи ҝәнҹи Суријаја ҝөндәрдиләр. Азәрбајҹанда Әбу Јәһја адлы шәхсин башчылыг етдији груп вар. Бу груп үч ај әрзиндә 60 сүнни ҝәнҹи Суријаја апарыб. Сәләфи олмуш бу ҝәнҹләр Гарабағ дура-дура Суријаја ҝедир, дејирләр ки, дүшмәнимиз ермәни јох шиәдир!\nУкрајнада Әрдәбил әһалиси гәдәр азәри јашајыр. Бу азәриләр дејир ки, Украјна бизим икинҹи вәтәнимиздир бу торпаглары мүдафиә едәҹәјик. Онлар Украјнаны парчаламаг истәјәнләрлә вурушурлар. Суал олунур ки, бу ҝәнҹләр нә үчүн Гарабағ јох Украјна вә Суријада вурушур? Бизим бу суалымыз Азәрбајҹан һөкумәтинәдир. Азәрбајҹан ҝәнҹләринин Гарабағ ешгини зәифләдәнләр Азәрбајҹан торпагларынын ермәниләр тәрәфиндән ишғалына ҹавабдеһдир.\nПејк шәбәкәләри сүнни-шиә ихтилафы јарадыр\nДүшмән өз тәхрибатлары илә кифајәтләнмәјиб пејк шәбәкәләри јаратды. Бу телешәбәкәләр шиә адындан сүнни алимләрини, сүнни адындан шиә алимләрини тәһгир едирләр. Ајәтуллаһ Систанини, Имамларымызы һәдәфә алырлар. Бу шәбәкәләр бир иш ҝөрдү ки, мүхтәлиф өлкәләрдән ҝәнҹләр шиәләрлә вурушмаг үчүн Суријаја үз тутду. Инди өзүнүз дејин, дүшмән мүвәффәг олур, јохса јох? Бу шаһ әсәрдир, јохса јох?\nТәәссүфләр олсун ки, бизим устанда сүннә әһлиндән олан бир шәхс интиһар кәмәри бағлајыб Ирагда бир мәркәзә дахил олараг өзүнү партладыб. Өзү ҹәһәннәмә ҝедиб, нечә мүсәлман шәһадәтә чатыб. Мәнә хәбәр вердиләр ки, атасы күчәләрә дүшүб 31 јашлы оғлунун ағлыны әлиндән аланы ахтарыр. Әрдәбилдән көчүб Ҝиланда мәскунлашыблар. Тәһлүкәсизлик гүввәләри билсин ки, бу ҝәнҹи тәһрик едәнләр өлкәмиздә, мәнтәгәдәдир.\nПејк шәбәкәләринин бүдҹәсини ким верир?\nТәхрибатчы каналларын студија вә мәкрәзләри Британија вә Америкададыр. Билирсиниз ФәдәкТВ һарада јерләшир? Јасәр әл-Һәбиб Лондонун ән баһалы кварталында мәскунлашыб! Јасәр әл-Һәбибә бу пуллары ким верир? О бир килсә алыб, килсәнин бир тәрәфини мәсҹид едиб, диҝәр тәрәфиндә телевизија шәбәкәси ачыб.\nИмамлары тәһгир едән фарсҹа Сәфа шәбәкәси Лондондадыр\nБу гүввәләр һәгиги Ислам гаршысында дајаныб Исраилин тәһлүкәсизлији үчүн чалышыр. Мәмнундурлар ки, Ислам дүнјасында гардаш гырғыны салыблар. Һәгиги Исламын мејарларыны, Имамын дүнјаја тәгдим етдији мејарлары тәблиғ етмәк әсас вәзифәмиздир. Мәрҹәијјәтин сәһнәдән кәнарлашдырылдығы бир дөвүрдә үммәтин иши чәтин олур.\nШәбанда оруҹ тутмагла Пејғәмбәрә көмәк\nШәбан оруҹуну әлдән чыхармајын! Бу ајын һәр ҝүнүнүн оруҹу үчүн саваб нәзәрдә тутулуб. Шәбанда бир ҝүн оруҹ тутмағын өз савабы, ики ҝүн оруҹ тутмағын өз савабы вар. Оруҹлар артыгҹа саваблар да артыр. Бу барәдә рәвајәтләрдә данышылыб. Һәзрәт Пејғәмбәр (с) бујурур ки, шәбанда оруҹ тутмагла Мәнә көмәк един! Мирзәҹавад аға Мәлики Тәбризи бујурур ки, бир ики ҝүн оруҹ тутмагла Пејғәмбәрә (с) көмәјин һәјата кечмәсинә инанмырам. Дејир ки, Пејғәмбәрә (с) көмәк етмәк истәјирсинизсә, бу ајда даһа чох оруҹ тутун!\nАллаһ-Таала бизә гаршыдан ҝәлән рамазан ајына һазырлыг үчүн паклыг вә истедад әта етсин. Иншааллаһ.


Q=16	C=11	SS=5	LS=11	PS=5	DC=0	LC=0	SD=0	BS=1	G0=14	G1=10	G2=2	DLID=az_RU	BODY=Һәјат неҹә мејдана ҝәлиб? | Мүгәддәс Јазылара аид суаллара ҹаваб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Мјанма Непал Нидерланд Норвеч Самоа Тувалу Украјна Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара болгар венда га газах ган гарифуна гуарани гуахиро гырғыз дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каонде каталан кечуа (Ајакучо) кечуа (Боливија) кикамба киконго кикујју килуба кимбунду кинјаруанда кирунди кисонге кореја коса крио латыш лингала лози лувале луганда малагаси малај мам мамбве-лунгу масатек (Хуаутла) мајја маҹар мизо монгол море науатл (Хуастека) науатл (мәркәзи) нгабар ндебеле (Зимбабве) нзема нјанека осетин папјаменто (Аруба) папјаменто (Күрасао) полјак португал румын рунјанкоре рус санго сапотек (Истм) себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи татар тви тетела тигре тлапанек ток-писин тотонак тсонга тумбука түрк умбунду фарс фин франсыз хорват чех чибемба чилуба чинјанја читонга чичева чокве шона јао јапон јоруба јунан ҝүрҹү Һаити креолу һилигајнон әрәб\nМәҝәр һәјат мөҹүзә дејил?\n3000 ил бундан әввәл бир мәзмурчу белә сөзләр јазмышды: «Сән мәни еҹазкар, әсрарәнҝиз јолла јаратмысан» (Мәзмур 139:14). Мәҝәр ушағын бирҹә һүҹејрәдән јаранмасы сизи валеһ етмир? Чохлары инаныр ки, хилгәтә ҹан верән Аллаһдыр. (Мәзмур 139:13—17; Ибраниләрә 3:4 ајәләрини охујун.)\nБүтүн каинаты јарадан вә јер үзүнү јашамаға јарарлы едән Аллаһ һәјаты да јарадыб (Мәзмур 36:9). О, инсанларла мүнасибәт гуруб онлары Өзү һагда һали едирди. (Јешаја 45:18 ајәсини охујун.)\nБиз һејванлардан әмәлә ҝәлмишик?\nБәдәнимизин һејванларын бәдәни илә бир чох охшар ҹәһәтләри вар. Бунун сәбәби исә одур ки, Јарадан һәм инсанлары, һәм дә һејванлары јер үзүндә јашамалары үчүн јарадыб. О, илк инсаны һејвандан јох, торпагдан хәлг едиб. (Јарадылыш 1:24; 2:7 ајәләрини охујун.)\nИнсанлары һејванлардан фәргләндирән ики ваҹиб амил вар. Биринҹиси, инсанлар Јарадан һагда өјрәнмәји, Ону севиб һөрмәт етмәји баҹарырлар. Икинҹиси, инсанлар әбәди јашамаг үчүн јарадылыблар, һејванлар исә јох. Амма һал-һазырда инсанларын әбәди јашамамаларынын сәбәби илк инсанларын Јараданын әмрини позмаларыдыр. (Јарадылыш 1:27; 2:15—17 ајәләрини охујун.)\nАллаһ Мүгәддәс Китаб вә елм\nЕколог иманы барәдә данышыр


Q=7	C=4	SS=3	LS=0	PS=1	DC=0	LC=0	SD=0	BS=0	G0=48	G1=36	G2=20	DLID=az_RU	BODY=Әјләнҹә сәнајесиндә ҹиндарлыг вә супергәһрәманлар ҹәлбедиҹи шәкилдә тәгдим олунса да, јаддан чыхармамалыјыг ки, бу кими шејләрлә истәнилән тәмас чох тәһлүкәлидир\nҮЗ ГАБЫҒЫНДАКЫ МӨВЗУ | ФӨВГӘЛТӘБИИ ҺАДЫСӘЛӘР. ОНЛАРЫН АРХАСЫНДА НӘ ДУРУР?\nЕЛӘ инсанлар вар ки, ҹиндарлыгла, фөвгәлтәбии гүввәләрлә бағлы олан шејләрә инанмыр. Онлар һесаб едир ки, бу кими шејләр ссенаристләрин ујдурмасыдыр. Лакин Мүгәддәс Китабда бу барәдә тамамилә фәргли бир шеј јазылыб. Орада ҹиндарлыгла бағлы ајдын хәбәрдарлыг вар: «Аранызда... рәммал, сеһрбаз, фала бахан, ҹадуҝәр, овсунчу, ҹиндар јанына ҝедән, ҝәләҹәји дејән, өлүләри чағыран олмамалыдыр». Нә үчүн? «Чүнки бу ишләри ҝөрән һәр кәс Јеһованын * ҝөзүндә мәнфурдур... Сиз Аллаһыныз Јеһованын гаршысында ләкәсиз олмалысыныз» (Ганунун тәкрары 18:10—13).\nНәјә ҝөрә Аллаһ ҹиндарлығын бүтүн нөвләрини бу дәрәҹәдә ҹидди мүһакимә едир?\nМүгәддәс Китабда дејилир ки, Аллаһ јер күрәсини јаратмаздан өнҹә ҝөјдә милјонларла руһани варлыг — мәләк јаратмышды (Әјјуб 38:4, 7; Вәһј 5:11). Аллаһ онлара ирадә азадлығы вермишди, јәни онлар Аллаһа итаәт едиб-етмәмәји өзләри сечә биләрдиләр. Әфсуслар олсун ки, онларын бәзиләри Аллаһа үсјан етди вә ҝөјдәки мөвгеләрини тәрк едиб јер үзүндә гатма-гарышыглыг јаратмаға башладылар. Нәтиҹәдә, бүтүн дүнја зоракылыгла долду (Јарадылыш 6:2—5, 11; Јәһуда 6).\nМүгәддәс Китабда јазылыб ки, һәмин шәр гүввәләр милјонларла инсанлары алдадараг өз тәсирләри алтында сахлајырлар (Вәһј 12:9). Онлар һәтта инсанын ҝәләҹәји билмәк арзусундан истифадә едирләр (1 Ишмуил 28:5, 7; 1 Тимутијә 4:1).\nБәзән инсана елә ҝәлә биләр ки, фөвгәлтәбии гүввәләр инсанлара көмәк едир (2 Коринфлиләрә 11:14). Әслиндә исә онлар инсанларын зеһнини кор едир ки, Аллаһа јахынлаша билмәсинләр (2 Коринфлиләрә 4:4).\nАллаһын Кәламында дејилир ки, шәр гүввәләрлә әлагә јаратмаг һеч дә зәрәрсиз әјләнҹә дејил. Буна ҝөрә дә Иса Мәсиһин шаҝирдләри инсанлара шәр гүввәләр һагда һәгигәти ачанда «сеһрбазлыгла мәшғул оланлардан хејли адам китабларыны јығыб һамынын ҝөзү гаршысында јандырды», һалбуки бу китаблар чох баһалы иди (Һәвариләрин ишләри 19:19).\n«Јенијетмә гызларын ҹадуҝәрлијә ҝетдикҹә даһа чох мејил салмасына сәбәб телевизорда, филмләрдә вә китабларда ҹадуҝәр гадынларын ҹазибәли вә ҝөзәл тәсвир олунмасыдыр» («Gallup Youth Survey», 2014).\nЕјнилә, бизим дөврүмүздә дә бир чох инсан сеһрбазлыгла, ҹиндарлыгла бағлы ишләрлә, әјләнҹәләрлә әлагәсини кәсиб. Мисал үчүн, Хәјаләнин * 12 јашы оланда ҝәләҹәкдә баш верәҹәк бәзи һадисәләри вә тәһлүкәләри габагҹадан дејә билирди. О, карт васитәсилә синиф јолдашларынын фалына бахырды. Дедикләри дүз чыхдығы үчүн ҝетдикҹә оккултизмлә даһа чох марагланмаға башлады.\nХәјалә елә дүшүнүрдү ки, инсанлара көмәк етмәк үчүн Аллаһ она верҝи вериб. О дејир: «Амма мәни бир шеј нараһат едирди. Башгалары үчүн картлары охуја билсәм дә, онлары өзүм үчүн охуја билмирдим. Һалбуки чох истәјирдим өз ҝәләҹәјими дә билим».\nХәјаләнин бунунла бағлы ҹавабсыз галан чохлу суаллары вар иди. Буна ҝөрә о, Аллаһа дуа едир. Бир мүддәт сонра Јеһованын Шаһидләри илә таныш олур вә Мүгәддәс Китабы өјрәнмәјә башлајыр. Хәјалә Мүгәддәс Китабдан өјрәнир ки, ҝәләҹәји демәк баҹарығы һеч дә Аллаһдан дејилмиш. О һәмчинин ону да өјрәнир ки, Аллаһы разы салмаг үчүн инсан ҹиндарлыгла бағлы бүтүн әшјалардан азад олмалыдыр (1 Коринфлиләрә 10:21). Хәјалә белә дә едир. О, оккултизмлә бағлы бүтүн әшјаларыны вә китабларыны атыр. Һал-һазырда Хәјалә Аллаһын Кәламындан өјрәндикләрини башгалары илә бөлүшүр.\nНамигин јенијетмә јашларындан фөвгәлтәбии гәһрәманларла бағлы фантастик әсәрләр охумаға бөјүк марағы вар иди. О дејир: «Өзүмү мән јашда олан фантастик супергәһрәманларын јериндә тәсәввүр едирдим». О, ҝетдикҹә маҝија вә шејтани ајинләрлә бағлы китаблар охумаға башлады. Намиг дејир: «Бу кими шејләр мәнә о гәдәр мараглы иди ки, онлара аид китаблар охумаг вә филмләрә бахмаг истәјирдим».\nЛакин Намиг Мүгәддәс Китабы мүталиә едәндән сонра баша дүшдү ки, нә охудуғуна фикир вермәлидир. О дејир: «Мән ҹиндарлыгла әлагәси олан һәр шејин сијаһысыны тутдум вә һамысыны мәһв еләдим. Өзүм үчүн ваҹиб бир шеј өјрәндим. 1 Коринфлиләрә 10:31 ајәсиндә јазылыб: “Һәр шеји елә един ки, Аллаһ шәрәфләнсин”. Инди нәсә охујанда өзүмдән сорушурам: “Бурада Аллаһы наразы салан һәр һансы бир шеј јохдур ки?” Варса, демәли, бу шеј Аллаһы шәрәфләндирмир вә мән о китабы охумурам».\nТәсадүфи дејил ки, Аллаһын Кәламы чыраға бәнзәдилир. Мүгәддәс Китаб чыраг кими ишыг сачараг ҹиндарлығын әсл үзүнү ашкара чыхарыр (Зәбур 119:105). Бундан әлавә, орада дејилир ки, ҝүн ҝәләҹәк, инсанлар шәр гүввәләрин тәсириндән тамамилә азад олаҹаглар. Бунун бәшәријјәтә бөјүк тәсири олаҹаг. Зәбур 37:10, 11 ајәләриндә дејилир: «Аз галыб! Артыг пис адам олмајаҹаг, јеринә бахаҹагсан, о, јохдур. Һәлимләр јер үзүнә саһиб олаҹаг, әмин-аманлығын боллуғундан һәзз алаҹаглар».\n^ абз. 10 Бу мәгаләдәки адлар шәртидир.\nАстролоҝија, ҹадуҝәрлик вә оккултизм кими фәалијјәтләр инсанларын ҹиндарлыға марағынын олдуғундан хәбәр верир. Дүнјанын бир чох јериндә инсанлар ҹинләрлә әлагә јаратмаг үчүн ҹадуҝәрләрин, бахыҹыларын, екстрасенсләрин јанына ҝедирләр. Чохлары ҝәләҹәји билмәк үчүн фала бахыр. Онлар буну улдузлары мүшаһидә етмәклә, әламәтләри јозмагла, кристал күрә васитәсилә фала бахмагла, овуҹун ичиндәки хәтләри охумагла, ја да охутдурмагла едирләр.\nКитаблар, журналлар вә филмләр инсанлара ҹиндарлығы зәрәрсиз бир шеј кими ашылајыр. Бәзи коммуникасија мүтәхәссисләри билдирирләр ки, телевизија верилишләриндә вә филмләрдә фөвгәлтәбии һадисәләрин неҹә тәгдим олунмасы инсанларын инанҹына ҝүҹлү тәсир ҝөстәрир.\nБу һагда әтрафлы мәлумат алмаг үчүн «Мүгәддәс Китаб тәлимләри» китабынын 10-ҹу фәслинә бахын. Китаб Јеһованын Шаһидләри тәрәфиндән дәрҹ олунуб вә ону jw.org/az сајтындан пулсуз јүкләјә биләрсиниз. Һәмчинин бу коду да скан етмәк олар.


Q=2	C=2	SS=0	LS=0	PS=0	DC=0	LC=0	SD=0	BS=1	G0=84	G1=57	G2=12	DLID=az_RU	BODY=РАҺИБ БҮҺЕЈРА - Аллаһын елчиси\nГАРА ДАШЫН МәНШәЈИ\nҺаРАМ АЈЛАРЫН ҺӨРМәТИ\nГүрејш вә Һиҹаз ҹамааты тиҹарәт үчүн Шама чох ҝедиб-ҝәләрдиләр. Пејғәмбәр (с) әбу Талибин һимајәсиндә оланда Әбу Талиб Шама ҝетмәли олду. Әбу Талиб Пејғәмбәри чох севдији үчүн ону да өзү илә апарды. Гүрејшин карваны Бәсри адланан мәнтәгәдән кечирди. Јахынлыгда мәсиһи бир раһибин совмијәси (комасы) варды. Һәмишә ибадәтә мәшғул олуб, јолдан кечәнләрә диггәт етмәјән раһиб бу дәфә Гүрејши сүфрәјә дә’вәт едир. Онун бу һәрәкәти тәәҹҹүбә сәбәб олса да, тәклиф гәбул олунур вә һамы сүфрә кәнарына әјләшир. Раһиб сорушур ки, сизин адамларын һамысы бурададыр? Ҹаваб верирләр ки, бир ҹавандан башга һамы. Раһиб о ҹаванын да ҝәтирилмәсини исрар едир. Пејғәмбәр (с) ҝәләндә раһиб ҝөзүнү она дикиб, диггәтлә бахыр. Өз сәмави китабы Инҹилдә сон пејғәмбәр һаггында дејилән әламәтләри хатырлајыр вә бу ҹаванда ҝөрүр. Онунла сөһбәтә ҝиришиб, һәјаты вә јухулары барәдә сорушур. Ону Гүрејш ичиндә һөрмәтли бүтләрә анд верир ки, һәгигәти сөјләсин. Һәзрәт (с) онун бу андындан сыхылыр. Бүһејрә она даһа артыг диггәт јетирир вә чијниндә пејғәмбәрлик әламәтини ҝөрүр. Сонра әбу Талибә тапшырыр ки, Пејғәмбәри јәһудиләрдән горусун!\nҸәмијјәтин зәиф инсанларыны һүгугу даим зорулар тәрәфиндән тапдаланыр. Мәзлумларын һүгугларынын мүдафиәси инсанларын өһдәсинә дүшән инсани бир фәзиләт, илаһи бир дәјәрдир. Пејғәмбәр (с) һәлә өз рисаләтиндән әввәл һаггы мүдафиә едәр, фәзиләт һаггында сөһбәтләрдә оларды. Бәни-әсәд гәбиләсиндән бир шәхс тиҹарәт үчүн Мәккәјә ҝәлир. Онун малыны Бәни-сәһм гәбиләсиндән бир шәхс алыр, амма пулуну өдәмир. Бу адам нә гәдәр чалышырса, өз һаггыны ала билмир. Әбу Губејс дағынын зирвәсинә чыхыб, јардым исәтјир. Онун һәрәкәти ҹамаата чох тә’сир едир. Гүрејш бөјүкләри Әбдүллаһын евинә топланыр. Мәҹлиси һәзрәт Пејғәмбәр (с) низамлајыр. Бу јығынҹагда онлар әһд едирләр ки, мәзлумларын һаггыны горујаҹаглар. Бу мүгавилә (әрәби) ады илә таныныр. Заһирән бу әввәлки мүгавиләләрә јени бәндләрин әлавә едилмәси илә бағлыдыр. Пејғәмбәрин (с) бу ләјагәтли иши тарихдә мәһшурдур. Һәзрәт (с) өзү дә бу мүгавилә илә фәхр етмиш вә бујурмушдур: «Инди дә мәни белә бир мүгавиләни имзаламаға чағырсалар гәбул едәрәм». («Тарихе Јә’губи» 1-ҹи ҹилд).\nПејғәмбәрин (с) өмрүндә 25 Баһар өтмүш сел Кә’бәни дағытды. Гүрејш Кә’бәни бәрпа етмәк үчүн торпаг дашымаға башлајыр. Газылан јер дәринләшәндә бөјүк бир илан ҝөрүнүр вә газынтыны дајандырырлар. (Бәлкә дә бунун Кә’бә әтрафында чохлу пејғәмбәр гәбринин олмасы илә әлагәләндирмәк олар. Бурадан чох торпаг ҝөтүрлүмәси гәбрләрин ачылмасына сәбәб оларды). Бир сөзлә диварлар галдырылыр, нөвбә Һәҹәрүл-әсвәдин (гара дашын) дивара бәркидилмәсинә ҝәлир. Гәбиләләр арасында мүбаһисә башланыр ки, Һәҹәрүл-әсвәди һансы гәбилә ҝөтүрәҹәк. Бу вахт «Мәһәммәд әмин» адланан Пејғәмбәр (с) јахынлашыр. Һамы онун бу иши мүһакимә етмәсинә разылыг верир. Һәзрәт (с) чох ҝөл бир тәдбир төкүр. Өз ридасыны (архалығыны) јерә сәриб, Һәҹәрүл-әсвәди ридасына гојур. Бүтүн гәбиләләрә мүраҹиәт едир ки, һәрә бир тәрәфдән јапышыб дашы галдырсынлар. Һәрә риданын бир јанындан тутуб Һәҹәрүл-әсвәди галдырырлар. Һәзрәт өзү дашы ҝөтүрүб дивара јерләшдирир. Беләҹә, һамы бу ишин савабындан фајдаланыр вә мүбаһисә кәсилир.\nӘрәбләр арасында Ибраһим дининин гајдалары, о ҹүмләдән мүгәддәс һарам ајларын һөрмәтини сахламаг варды. Һәјаты мүһарибәләрдә өтүшән әрәбләр дөјүшүн гадаған олдуғу һарам ајлара јахшы мүнасибәтдә идиләр. Бу дөрд ајда дөјүшләр дајандығындан онлар раһат нәфәс алырдылар. Гур’ани-кәримин бу илаһи сүннәти – гајданы тәсбит етди: «Аллаһ јанында ајларын сајы Аллаһ јери вә ҝөјү јарадан ҝүндән башлајараг он икидир. Бу һәгигәт Аллаһ китабында гејд едилмишдир. Онларын дөрдү һарам ајлардыр». (Бу ајларда һүҹум етмәклә мүһарибә һарамдыр). «Сәндән һарам ајларда мүһарибә һаггында сорушсалар, онлара де ки, бу ајларда мүһарибә бөјүк бир ҝүнаһдыр». («Бәгәрә» 217).\nБу ајлар ибарәтдир: Зүлгә’дә, Зүл-һиҹҹә, Мәһәррәм вә Рәҹәб. Әрәбләр бу ајлары мөһтәрәм сајсалар да дәфәләрлә еһтирамы сындырмыш, мүхтәлиф гәбиләләр арасында дөјүшләр олмушдур. Бу дөјүшләр һарам ајларын еһтирамыны гырдығындан ҝүнаһ вә фәсад адландырылмышдыр. Белә дөјүшләри дөрд јердә зикр етмишләр. Һәтта дөрд ил чәкән бир дөјүшдә Пејғәмбәрин (с) иштирак етдијини дејәнләр вар.\nКәһанә гәбиләсиндән Бәрраз ибни Гејс Кәнани Һәвазин гәбиләсиндән Урвә ибни Рәһһал илә Не’ман ибни Мунзирә јер иҹазәси вермәк үстүндә далашмышдылар. Бәрраз Урвәни гәтлә јетирмишди. Өләнин гоһумлары Кәнанәјә гаршы бирләшмишдиләр. Кәнанә Гүрејшә пәнаһ ҝәтирмишди. Гүрејшдә онлара һимајәдарлыг етмиш вә мүһарибә башламышды.\nБә’зиләринин јаздығына ҝөрә һәзрәт (с) он једди јашында икән бу дөјүшә шаһид олмушдур. Бә’зиләри исә онун дили илә нәгл едир ки, «Мән әмиләримә атылан охлары дәф едирдим». Ҝөрән бу ики ҹүмләдән белә бир нәтиҹәјә ҝәлмәк олар ки, Пејғәмбәр (с) бу дөјүшдә иштирак едиб? Белә ҝөрүнүр ки, бу дејилишләрдән ујғун нәтиҹәни әлдә етмәк олмаз. Һансы ки, бә’зиләри лагејидлик ҝөстәрәрәк бу мәсәлән јан кечир вә һәзрәтин (с) иштиракыны тәсдигләјирләр. Амма әввәлки ҹүмлә һәзрәтин (с) јалныз шаһид олдуғуну гејд едир. Әслиндә исә шаһид олмаг һәлә иштирак етмәк дејил. Икинҹи ҹүмләдә исә охларын дәф олунмасындан данышылыр. Һеч бу да о демәк дејил ки, Пејғәмбәр (с) дөјүшдә иштирак едиб. Бир һалда ки, һарам ајлара еһтирам гојулмасы гәбул едилмиш бир гајда иди вә бу һөрмәти сындырмаг ҝүнаһ һесаб олунурду, неҹә ола биләрди ки, Пејғәмбәр (с) белә ајларда мүһрибәдә иштирак едәјди?! Һәгигәтә јуғун ҝәлән мә’лумат Јә’губинин әбу Талибин дилиндән нәгл етдијидир: «О, нәинки мүһарибәләрдә иштирак етмирди, һәтта Бәни-һашимә дә мүһарибәдә иштиракы гадаған едирди. Һәтта әбу Талибин мөвгеји башгаларыны да бу ишдән чәкиндирмишди. Бу дөјүшдә Бәни-һашим иштирак етмәдијиндән чохлары бу дөјүшә гатылмырды. «Әбу Талиб Бәни-һашими бу дөјүшләрдән чәкиндирди вә билдирди ки, бу дөјүш һарам ајлара һөрмәтсизликдир». Әбдүллаһ ибни Үмәјјә вә Ҹәдан вә Һәрб ибни Үмәјјә дә Бәни һашимә ҝөрә дөјүшә ҝетмәдиләр».\nӘлбәттә, бунун унутмаг олмаз ки, мүдафиә бүтүн һалларда, бүтүн заманда вә мәканларда, һәтта һарам ајларда да, һәтта Кә’бәдә дә гануни вә ваҹибдир. Дүшмәнин һүҹумундан мүдафиә һәр бир диндә һәр бир кәсин һаггыдыр. Гур’ан да бу барәдә бујурур: «Һарам олан ај һарам олан ај мүгабилиндәдир. Һөрмәтләрдә дә гисас вар. Сизә гаршы тәҹавүз едәнләрдән мүдафиә олунун». («Бәгәрә» 194). Тәҹавүзкара ҹаваб верин. Әҝәр һәзрәт һәмин дөјүшдә иштирак етмишсә, мүдафиә олунан тәрәфдән олмушдур. «Мән нөвҹаван оланда әмимләр Фүҹҹар дөјүшүнә шаһид идим», ҹүмләси Һәзрәтин (с) мүдафиәдә иштирак етдијини билдирир. Әкс тәгдирдә демәлијик ки, һәзрәт (с) белә галмагаллардан тамам узаг олмушдур. Ибраһим (ә) дининә е’тигад едән кәс һеч заман өз дининин сүннәтини ҝөрмәзлијә вурмаз.


Q=11	C=5	SS=0	LS=0	PS=11	DC=0	LC=0	SD=0	BS=1	G0=17	G1=13	G2=4	DLID=az_RU	BODY=1 Ишмуил 29 | Онлајн Мүгәддәс Китаб | Јени дүнја тәрҹүмәси\n1 Ишмуил 29:1—11\nФилиштлиләр Давуда етибар етмир (1—11)\n29 Филиштлиләр+ бүтүн гошунларыны Әфигдә топладылар. Исраиллиләр исә Јизраилдәки+ булағын јанында ордуҝаһ гурдулар. 2 Филишт һакимләри јүз вә мин нәфәрлик алајларла ирәлиләјирди. Давуд вә дәстәси Ахышла бирликдә архада ҝедирди.+ 3 Филишт һакимләри дедиләр: «Ибраниләрин бурада нә иши вар?» Ахыш онлара ҹаваб верди: «Бу, Исраилин падшаһы Талутун гулу Давуддур. О, бир илдән чохдур ки, јанымдадыр.+ Јаныма ҝәлдији ҝүндән бәри онда бир гәбаһәт тапмамышам». 4 Лакин Филишт һакимләри она һирсләниб дедиләр: «Ону ҝери ҝөндәр, гој гајыдыб она вердијин јерә ҝетсин.+ Бизимлә дөјүшә ҝетмәсин, јохса дөјүш вахты бизә гаршы чыхар.+ Ағасынын рәғбәтини газанмагдан өтрү онун үчүн адамларымызын башындан јахшы нә ола биләр? 5 Мәҝәр ҹамаат бу Давуд үчүн рәгс едиб охумурду: “Талут гырды минләри,Давудса он минләри”?»+ 6 Онда Ахыш+ Давуду чағырыб деди: «Јеһоваја анд олсун ки, сән дүз адамсан. Ордумла јүрүшә чыхмағын мәнә хошдур,+ чүнки јаныма ҝәлдијин ҝүндән бәри сәндә бир гәбаһәт тапмамышам.+ Лакин һакимләр сәнә етибар етмир.+ 7 Сағ-саламат ҝери дөн, Филишт һакимләрини гыҹыгландырма». 8 Давуд Ахыша деди: «Ахы мән нә етмишәм? Јанына ҝәлдијим ҝүндән бәри бу гулунда нә сәһв тапмысан? Еј һөкмдар, нәјә ҝөрә сәнинлә бирҝә ҝедиб дүшмәнләринлә вурушмајым?» 9 Ахыш Давуда ҹаваб верди: «Сән мәним үчүн Аллаһын мәләји кимисән.+ Лакин Филишт һакимләри дејир ки, сән бизимлә дөјүшә ҝетмәјәсән. 10 Сүбһдән галх, ҝүн доған кими дәстәнлә, падшаһынын гуллары илә бурадан ҝет». 11 Давуд адамлары илә бирҝә ертәдән дуруб филиштлиләрин мәмләкәтинә гајытды. Филиштлиләр исә Јизраилә+ ҝетдиләр.


Q=4	C=3	SS=0	LS=2	PS=0	DC=0	LC=0	SD=0	BS=3	G0=101	G1=91	G2=45	DLID=az_RU	BODY=Онларын потенсиалыны үзә чыхарын | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар море ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Нәсиһәт верәҹәјәм, ҝөзүм сәнин үстүндә олаҹаг» (МӘЗ. 32:8).\nЈеһованын хидмәтчиләринин потенсиалыны ҝөрдүјүнү ҝөстәрән бәзи Мүгәддәс Китаб нүмунәләри һансылардыр?\nНәјә ҝөрә башгаларында јахшы шејләр ҝөрмәјә чалышмалыјыг?\nҜәнҹ вә ја јениҹә вәфтиз олунмуш гардашлара потенсиалларыны там шәкилдә үзә чыхармаға неҹә көмәк едә биләрик?\n1, 2. Јеһова хидмәтчиләринә неҹә јанашыр?\nАДӘТӘН, ушагларынын ојнамағыны сејр едән валидејн онда олан габилијјәтләрә һејран галыр. Јәгин, сән дә бунун шаһиди олмусан. Ушаглардан бири чевик, атлетикдирсә, диҝәри столүстү ојунлара, нәсә чәкмәјә вә ја дүзәлтмәјә мејиллидир. Ушагларында һансы габилијјәтләр олмасындан асылы олмајараг, валидејн онлардакы баҹарыглары ҝөрәндә фәрәһләнир.\n2 Јеһова да јердәки өвладларына бу ҹүр мараг ҝөстәрир. О, мүасир дөврдәки хидмәтчиләринә «бүтүн милләтләрин вар-дөвләти» кими бахыр (Һаг. 2:7). Онлары дәјәрли едән әсас амил иманлы вә сәдагәтли олмаларыдыр. Јәгин, фикир вермисән ки, Јеһованын мүасир хидмәтчиләри арасында мүхтәлиф баҹарыг вә габилијјәтә малик оланлар аз дејил. Мәсәлән, бәзи гардашларын ҝөзәл натиглик габилијјәти, бәзиләринин исә тәшкилатчылыг габилијјәти вар. Јахуд да ҝөтүрәк баҹылары: кимиси хидмәтини ҝенишләндирмәк үчүн хариҹи дил өјрәнир, кимиси исә зәифләри руһландырмаг вә ја хәстәләрә гајғы ҝөстәрмәкдә ҝөзәл нүмунә гојур (Ром. 16:1, 12). Биз фәхр едирик ки, јығынҹагда бу ҹүр баҹы-гардашларымыз вар!\n3 Лакин ҝәнҹ вә јениҹә вәфтиз олунмушлар да дахил олмагла, бәзи һәмиманлыларымыз јығынҹагда һәлә дә өз јерләрини тапа билмирләр. Бәс онлара өз потенсиалларыны ҝөстәрмәјә неҹә көмәк едә биләрик? Нә үчүн биз дә, Јеһова кими, онларда јахшы ҹәһәтләр ахтармаға чалышмалыјыг?\nЈЕҺОВА ХИДМӘТЧИЛӘРИНИН ЈАХШЫ ҸӘҺӘТЛӘРИНИ ҜӨРҮР\n4, 5. Һакимләр 6:11—16 ајәләриндә тәсвир олунан һадисә Јеһованын хидмәтчиләриндәки потенсиалы ҝөрдүјүнү неҹә ҝөстәрир?\n4 Мүгәддәс Китабда гәләмә алынан бир чох һадисәләрдән ајдын олур ки, Јеһова Өз хидмәтчиләринин јахшы ҹәһәтләри илә јанашы, онларда олан потенсиалы да ҝөрүр. Ҝөтүрәк Аллаһын халгыны мидјанлыларын әлиндән гуртармаг үчүн сечилән Ҝидеону. Мәләк ону: «Еј ҹәсур ҹәнҝавәр, Рәбб сәнинләдир», — сөзләри илә саламлајанда о мәәттәл галмышды. Ҝөрүнүр, Ҝидеон өзүнү һеч дә «ҹәсур» һесаб етмирди. О, дахилиндәки шүбһәләри вә бу ишә лајиг олмадығыны дилә ҝәтирир. Лакин мәләклә сөһбәтин давамындан бәлли олур ки, Јеһова Ҝидеонда онун өзүндә ҝөрмәдији мүсбәт кејфијјәтләри ҝөрүрдү. (Һакимләр 6:11—16 ајәләрини оху.)\n5 Јеһова Ҝидеонун баҹарыгларына бәләд олдуғу үчүн исраиллиләри она етибар етмишди. Мәсәлән, Јеһованын мәләји фикир вермишди ки, Ҝидеон тахылы неҹә вар ҝүҹү илә дөјүр. Мәләјин диггәтини башга бир шеј дә ҹәлб етмишди. О вахтлар әкинчиләр тахылы, адәтән, ачыг һавада дөјүрдүләр ки, күләк чөр-чөпү тәмизләсин. Мараглыдыр ки, Ҝидеон мәһсулу мидјанлылардан ҝизләтмәк үчүн тахылы үзүм сыхылан јердә дөјүрдү. Бу неҹә дә ағыллы һәрәкәт иди! Шүбһә јохдур ки, Ҝидеон Јеһованын ҝөзүндә садәҹә еһтијатлы зәһмәткеш дејилди, о, фәрасәтли инсан иди. Бәли, Јеһова ондакы потенсиалы ҝөрүб она ваҹиб тапшырыг вермәк гәрарына ҝәлди.\n6, 7. а) Бәзи исраиллиләрдән фәргли олараг, Јеһова Амос пејғәмбәр һагда нә фикирдә иди? б) Амосун бисавад олмадығыны нә сүбут едир?\n6 Амос пејғәмбәрин һадисәсиндән дә ҝөрә биләрик ки, Јеһова Өз хидмәтчиләриндән һәр биринин, һәтта башгаларыны ҝөзүндә баҹарыгсыз вә зәиф ҝөрүнәнләрин дә потенсиалыны ҝөрүр. Амос өзүнү чобан вә әнҹир ағаҹлары јетишдирән бири кими тәсвир етмишди. (О вахтлар чохлары үчүн әнҹир касыб малы сајылырды.) Јеһова Амосу бүтпәрәст онгәбиләли Исраил падшаһлығына һөкм хәбәрини чатдырмаг үчүн тәјин едәндә бәзи исраиллиләр дүшүнә биләрди ки, Аллаһ сечмәјә адам тапмады. (Амос 7:14, 15 ајәләрини оху.)\n7 Амос уҹгар бир кәнддән олса да, онун өз дөврүнүн адәт-әнәнәләри вә гајда-ганунлары һаггында билмәси ҝөстәрир ки, о, дүнјадан бихәбәр дејилди. Ҝөрүнүр о, Исраилдә баш верәнләрдән аҝаһ иди вә таҹирләрдән гоншу халглар һагда мәлумат топлајырды (Амос 1:6, 9, 11, 13; 2:8; 6:4—6). Дөврүмүзүн бәзи Мүгәддәс Китаб алимләри Амосун јазы сәнәтинә јахшы бәләд олдуғуну дејирләр. Пејғәмбәр тәкҹә садә вә тәсирли сөзләрдән јох, һәм дә паралелизм вә сөз ојуну кими јазы фәндләриндән мәһарәтлә истифадә едирди. Амосун јолуну азмыш каһин Амасјанын өнүндә ҹәсарәтлә дурмасы Јеһованын дүзҝүн адамы сечдијини вә онун илк бахышдан ҝөзәчарпмајан габилијјәтләриндән истифадә етдијини тәсдиг етди (Амос 7:12, 13, 16, 17).\n8. а) Јеһова Давуду нәјә әмин етди? б) Өзүнә вә баҹарығына ҝүвәнмәјәнләр Мәзмур 32:8 ајәсинә әсасән, нәјә әмин олмалыдырлар?\n8 Бәли, Јеһова һәр бир хидмәтчисинин потенсиалыны ҝөрүр. О, Давуд падшаһы әмин етмишди ки, ҝөзү һәмишә онун үстүндә олаҹаг вә она јол ҝөстәрәҹәк. (Мәзмур 32:8 ајәсини оху.) Бу сөзләр бизи нәјә тәшвиг етмәлидир? Һәтта өзүмүзә там ҝүвәнмәсәк дә, Јеһова бизә имканларымызы ашмаға вә ағлымыза белә ҝәтирмәдијимиз мәгсәдләрә чатмаға көмәк едә биләр. Тәлиматчы тәҹрүбәсиз алпинистә гајадакы етибарлы јери тапмаға көмәк етмәк үчүн диггәтлә изләдији кими, Јеһова да руһани ҹәһәтдән ирәли ҝетмәјимиз үчүн бизә јол ҝөстәрир. Үстәлик, Јеһова биздәки потенсиалы үзә чыхартмаг үчүн һәмиманлыларымыздан да истифадә едә биләр. Ҝәлин ҝөрәк неҹә.\nБАШГАЛАРЫНДА ЈАХШЫ ШЕЈЛӘР АХТАР\n9. Павелин башгаларынын хејрини дүшүнмәјә даир вердији мәсләһәти неҹә тәтбиг едә биләрик?\n9 Павел бүтүн мәсиһчиләри һәмиманлыларынын хејрини дүшүнмәјә тәшвиг едирди. (Филипилиләрә 2:3, 4 ајәләрини оху.) Онун сөзүнүн ҹаны о иди ки, биз башгаларынын габилијјәтләрини ҝөрмәли вә буну онлара демәлијик. Ҝөтүрәк өзүмүзү: башгаларынын руһани инкишафымыза диггәт јетирмәси бизә неҹә тәсир едир? Адәтән, бу, бизә әлимиздән ҝәләнин ән јахшысыны едәрәк даһа да инкишаф етмәјә стимул верир. Ејнилә, биз дә һәмиманлыларымыза онларда һансы габилијјәт вә баҹарыглары ҝөрдүјүмүзү дејәндә руһани ҹәһәтдән инкишаф етмәләринә көмәк едирик.\n10. Хүсусилә кимләрин диггәтә еһтијаҹы вар?\n10 Бәс ҝөрәсән, хүсусилә кимләрин диггәтә еһтијаҹы вар? Дүздүр, вахташыры олараг һәр биримиз буна еһтијаҹ дујуруг. Лакин ҝәнҹ вә јени вәфтиз олунмуш гардашларын јығынҹағын ишләриндә онларын да пајы олдуғуну ҝөрмәләринә, һәгигәтән дә, еһтијаҹлары вар. Бу, онлара көмәк едәҹәк ки, һәр биринин арамызда өз јери олдуғуну ҝөрсүнләр. Мүгәддәс Китаб бу ҹүр гардашлары мәсулијјәтләрә ҹан атмаға тәшвиг едир. Бунунла белә, өһдәсиндән ҝәлә билмәјәҹәкләрини дүшүнмәләри онларын мәсулијјәтләрә ҹан атмаг истәкләрини боға биләр (1 Тим. 3:1).\n11. а) Бир ағсаггал ҝәнҹ гардаша утанҹаглыг һиссинә галиб ҝәлмәјә неҹә көмәк етди? б) Жүлјенлә бағлы һадисәдән нә өјрәнирик?\n11 Ҝәнҹ икән она ҝөстәрилән диггәтдән фајдаланмыш Лүдовик адлы ағсаггал белә дејир: «Һансыса гардаша сәмими мараг ҝөстәрәндә о, даһа тез инкишаф едир». О, Жүлјен адлы утанҹаг бир ҝәнҹ гардаш һагда белә дејир: «Һәрдән Жүлјен кобуд кими ҝөрүнсә дә, әслиндә, елә дејилди. Мән онун чох гајғыкеш олдуғуну вә јығынҹагдакылара көмәк етмәк истәдијини ҝөрүрдүм. Нијјәтләрини писә јозмаг әвәзинә, диггәтими мүсбәт ҹәһәтләринә јөнәлдир, она үрәк-дирәк вермәјә чалышырдым». Бир мүддәтдән сонра о, хидмәти көмәкчи олду вә инди даими пионер кими хидмәт едир.\nОНЛАРА ПОТЕНСИАЛЛАРЫНЫ ҮЗӘ ЧЫХАРМАҒА КӨМӘК ЕТ\n12. Башгаларынын потенсиалыны үзә чыхармаг үчүн нә етмәлијик? Нүмунә чәк.\n12 Ајдын мәсәләдир ки, башгаларына потенсиалларыны үзә чыхармаға көмәк етмәк үчүн диггәтҹил олмалыјыг. Жүлјенин һадисәсиндән ҝөрдүјүмүз кими, биз инсанын зәиф ҹәһәтләринә бахмагданса, мүсбәт ҹәһәтләринә вә инкишаф етдирә биләҹәји баҹарыгларына диггәт јетирмәлијик. Иса да һәвари Петерә бу ҹүр бахырды. Петер һәрдән зәифлик ҝөстәрсә дә, Иса онун даш кими мөһкәм олаҹағыны демишди (Јәһ. 1:42).\n13, 14. а) Барнаба ҝәнҹ Марка неҹә анлајыш ҝөстәрди? б) Бир ҝәнҹә неҹә көмәк ҝөстәрилди? (Мәгаләнин әввәлиндәки шәклә бах.)\n13 Барнаба да Марк ләгәбли Јәһјаја бу ҹүр јанашмышды (Һәв. иш. 12:25). Павел Барнаба илә биринҹи тәблиғ сәјаһәтиндә оларкән Јәһја онларын «гуллуғунда дурурду», еһтимал ки, онларын физики тәләбатларынын өдәнилмәсинин гајғысына галырды. Анҹаг онлар Памфилијаја чатанда Марк гәфилдән онлары тәрк едиб ҝери гајытды. Онлар гулдурларын ат ојнатдығы шимала онсуз ҝетмәли олдулар (Һәв. иш. 13:5, 13). Лакин даһа сонра Барнаба Маркын һәрәкәтини кечмишдә гојуб она сәјаһәтини тамамламаг үчүн шанс вермәк гәрарына ҝәлди (Һәв. иш. 15:37—39). Бу мүнасибәт һәмин ҹавана Јеһованын јеткин хидмәтчиси олмаға көмәк етди. Гејд едәк ки, Павел Ромада һәбсдә оланда Марк онун јанында олмуш вә Колослулара јаздығы мәктубунда Маркын адындан да салам ҝөндәрмишди. Үстәлик, онун һаггында ағыздолусу данышмышды (Колос. 4:10, 11). Павел Маркын көмәјинә еһтијаҹ дујдуғуну дејәндә Барнабанын үрәјинин даға дөндүјүнү тәсәввүр етмәк һеч дә чәтин дејил (2 Тим. 4:11).\n14 Јениҹә ағсаггал тәјин олунмуш Александр бир гардашын она анлајышла јанашмасыны белә хатырлајыр: «Ҝәнҹ икән башгаларынын гаршысында дуа етмәк мәнә чох чәтин ҝәлирди. Ағсаггал өзүмү неҹә һазырлаја вә сәрбәст ола биләҹәјими мәнә ҝөстәрди. О, дуа етмәји мәнә тапшырмамаг әвәзинә, чох вахт тәблиғ үчүн ҝөрүшләрдә буну мәнә һәвалә едирди. Бир мүддәт сонра өзүмә әминлијим артды».\n15. Павел һәмиманлыларына миннәтдарлығыны неҹә ифадә етмишди?\n15 Башгаларында јахшы хүсусијјәтләр ҝөрәндә буну гијмәтләндирдијимизи сөзләримизлә ифадә едирикми? Ромалылара мәктубунун 16-ҹы фәслиндә Павел ҝөзәл кејфијјәтләринә ҝөрә она доғма олан 20-дән чох һәмиманлысына тәшәккүрүнү билдирир (Ром. 16:3—7, 13). Мәсәлән, Павел Андрониклә Јуниасын дөзүмлү мәсиһчи олдугларыны вурғулајараг онларын ондан да габаг Мәсиһин јолунда олдугларыны етираф етмишди. О һәмчинин, еһтимал ки, әввәлләр онун гајғысына галан Руфун анасы барәдә сәмими һиссләрлә данышырды.\nФредерик (солда) Рикону Јеһоваја хидмәтдә гәтијјәтли галмаға руһландырыб (16-ҹы абзаса бах)\n16 Сәмими тәриф јахшы нәтиҹәләрә ҝәтириб чыхарыр. Ҝәлин Франсада јашајан Рико адлы бир оғланын нүмунәсинә нәзәр салаг. Иманына шәрик олмајан атасы вәфтиз олунмасына иҹазә вермәдији үчүн о руһдан дүшмүшдү. Рико дүшүнүрдү ки, Јеһоваја там хидмәт едә билмәси үчүн ҝәрәк 18 јашына чатсын. Диҝәр тәрәфдән дә мәктәбдә үзләшдији сынаглар ону лап дилхор едирди. Бу оғланла Мүгәддәс Китабы арашдыран Фредерик адлы ағсаггал бөлүшүр: «Үзләшдији бу чәтин вәзијјәтдә иманыны ҹәсарәтлә мүдафиә етдији үчүн ону тәрифләјирдим». Бу сөзләр Риконун нүмунәви галмаг әзмини мөһкәмләндирди вә атасы илә дил тапмаға көмәк етди. Риконун истәји үрәјиндә галмады, о, 12 јашында вәфтиз олунду.\nЖером (сағда) Рајана хүсуси тәјинатлы мүждәчи олмаға көмәк едиб (17-ҹи абзаса бах)\n17 Һәр дәфә һәмиманлыларымыза мәсулијјәтләринин өһдәсиндән јахшы ҝәлдикләринә ҝөрә миннәтдарлыг билдирәндә вә ҝөрдүкләри ишә ҝөрә тәрифләјәндә онлары Јеһоваја даһа да ҹанла-башла хидмәт етмәјә тәшвиг едирик. Илләрдир Франсадакы Бет-Елдә хидмәт едән Силви * гејд едир ки, баҹылар гардашлары тәрифләјә биләрләр. О вурғуламышды ки, гадынлар башгаларынын диггәт јетирмәдији мәгамлары ҝөрә вә тәрифләјә биләр. Онларын «руһландырыҹы сөзләри тәҹрүбәли гардашларын сөзләрини тамамлаја биләр». О әлавә едир: «Башгасыны тәрифләмәји өзүмә борҹ билирәм» (Сүл. мәс. 3:27). Франса Гвианасында хүсуси тәјинатлы мүждәчи кими хидмәт едән Жером бир чох ҝәнҹләрә бу хидмәтә јарарлы олмаға көмәк едиб. О дејир: «Ҝәнҹ гардашлары хидмәтдә конкрет нәјәсә ҝөрә вә ја дүшүнүлмүш шәрһләр вердикләринә ҝөрә тәрифләјәндә онларын өзләринә әминлији даһа да артыр. Нәтиҹәдә, онлар баҹарыг вә габилијјәтләрини даһа да инкишаф етдирирләр».\n18. Ҝәнҹ гардашларла әмәкдашлыг етмәк нә үчүн фајдалыдыр?\n18 Бундан әлавә, һәмиманлыларымызын руһани ҹәһәтдән ирәлиләмәси үчүн онларла әмәкдашлыг едә биләрик. Мәсәлән, ағсаггал компүтердән башы чыхан ҝәнҹ гардашдан хаһиш едә биләр ки, компүтери олмајан јашлы һәмиманлылара фајдалы олаҹаг мәлуматы жw.org сајтымыздан чап етсин. Јахуд Падшаһлыг залынын һәјәтјаны саһәсиндә һансыса иши ҝөрәркән ҝәнҹ гардашлардан көмәк истәјә биләрик. Бу кими шејләрин сајәсиндә ҝәнҹләри мүшаһидә едә, тәрифләјә вә бунун бәһрәсини ҝөрә биләрик (Сүл. мәс. 15:23).\nҜӘЛӘҸӘК ҮЧҮН ТӘМӘЛ ГОЈ\n19, 20. Башгаларына ирәлиләмәјә нә үчүн көмәк етмәлијик?\n19 Јеһова Јешуаны исраиллиләр үчүн башчы тәјин едәндә Мусаја демишди ки, ону гүввәтләндирсин вә ҹәсарәтләндирсин. (Ганунун тәкрары 3:28 ајәсини оху.) Бүтүн дүнјада һәгигәтә ҝәләнләрин сајы ҝүнү-ҝүндән артыр. Јалныз ағсаггаллар јох, бүтүн јеткин мәсиһчиләр ҝәнҹ гардашлара вә јени вәфтиз олунанлара өз потенсиалларыны үзә чыхартмаға көмәк едә биләрләр. Бунун сајәсиндә таммүддәтли хидмәтдә иштирак едәнләрин вә «тәлим вермәк үчүн јарарлы» оланларын сајы ҝетдикҹә артаҹаг (2 Тим. 2:2).\n20 Фәрги јохдур, бөјүк јығынҹагда хидмәт едирик, јохса инкишафда олан балаҹа групда, ҝәлин һамымыз ҝәләҹәк үчүн тәмәл гојаг. Ән әсасы, ҝәлин Өз хидмәтчиләриндә һәмишә јахшы шејләр ахтаран Јеһованы тәглид едәк.


Q=6	C=0	SS=0	LS=6	PS=0	DC=0	LC=0	SD=0	BS=2	G0=31	G1=29	G2=17	DLID=az_RU	BODY=Nur-az.com - Азадлыг ашигләрини һәбс етмәк сизә һеч нә газандырмајаҹаг!\n22 Ијун 2018 7 Шәввал 1439 1 Тир 1397\n12 Јанвар 2017\nАзадлыг ашигләрини һәбс етмәк сизә һеч нә газандырмајаҹаг!\nГанунсузлугларла һакимијјәтә ҝәлмиш игтидарын ганунсузлугларыны бөјүјүндән кичијинә гәдәр сајмагла битмәз. Гәсбкарлыгла һакимијјәти әлә кечирмиш бу һөкумәт ҝәлдији ҝүндән һәр ҹүр чиркинлијә әл атыр. Халгымызын ағыр ҝүзәранындан,ҝүнләриндән истифадә етмәклә, она јалан вәдләр вериб јерини бәркидиб. Вәзифәјә лајигли, ләјагәтли инсанлар тәјин етмәк әвәзинә өз гоһум әгрәбаларыны тәјин едиб аилә һакимијјәти јарадыб.\nҺәмин бу вәзифәдә олан мәмурлардыр ки,илләрдир халгын дәрдләринә лагејд галыб анҹаг өзләри үчүн сәрвәт јығмаг мәгсәди ҝүдүбләр. Өз тамаһкар нәфсләри үчүн һеч нәдән чәкинмәдән һәр кәси әзә билирләр. Өлкәдәки ширкәтләри легаллашдырыб өз шәхси һесабларына кечирибләр.Бүтүн бу едилән ганунсузлуглара исә сусмајан тәбәгәни ағла ҝәлмәјән иттиһамларла шәрләјирләр.\nҺакимијјәтин коррупсија сијасәтинин нәтиҹәсидир ки,бүтүн саһәләр ифласа уғрајыб.Нә мүәллим,нә дә һәким бу һокүмәтдән алдығы маашла доланышығыны тәмин едә билмир, беләликлә коррупсија һаллары баш верир. Бејнәлхалг нормалара риајәт етмәјән бу режим ислаһатлар апармаг әвәзинә, бу вәзијјәтдән чыхыш јолу тәклиф едән инсанлара тәзјиг едир,һәтта һәбс едир. Чүнки һәртәрәфли ҝериләмә системин ишинә јарајыр.Ҹәмијјәтдә һәр јолла вәһдәти дағытмаға чалышан режим парчала,һөкм ет сијасәтини тәтбиг етмәк истәјир. Өзбашыналыға,әдаләтсизлијә рәваҹ верән бу режимин халгы хилас етмәк нијјәти јохдур.\nБизим бу ҝүн техноложи имканларымыз һәјат сәвијјәмизин реал јүксәлиши үчүн кифајәт етмир.Мәмурларла вәтәндашлар арасында јаранан бөјүк учурумлар, вәзифәлиләрин наразы инсанларла ҝүҹ јолу илә данышмасы,иҹтимаи етимадын итирилмәси бу игтидарын артыг идарә етмәк габилијјәтинин олмамасына нишанәдир. КИВ-ләр васитәсилә инсанларын фикрини иҹтимаи просесләрдән јајындырмаға чалышан бу игтидар,шоу верилишләрлә халгы баш верән һадисәләрдән бихәбәр гоја биләҹәјини саныр.Сон заманлар исә ТВ-ләрдә мүхалифәти топ-түфәнҝә тутмаг әнәнәси ҝениш тәблиғ олунур. Һәр вәҹһлә ујдурма бөһтанларла халгын ҝөзүндә мүхалифәтин сијаси имиҹини корламаға чалышырлар.Чүнки мүхалифәт дахилиндә олан активистләр милјонлары ојатмаға гадирдирләр.\nБу ҝүн һәр һәс бу режимә бу суалы вермәлидир,”сиз бу инсанлары һансы ҝүнаһларына ҝөрә һәбс етмисиниз? “Әзиз халгым,инанҹлы достлар! Узун илләрдир вәтәнимизи идарә едән режимин өлкә дахилиндә һансы проблемләри јаратдығы мәлумунуздур. Етдикләри ијрәнҹликләри исә, мултукултурализм, толерантлыг ады алтында һәјата кечирирләр. Өлкәмиздә зүлмә һагсызлыға гаршы барышмаз мөвге тутан,даима халгынын хидмәтиндә дурмағы өзүнә борҹ билән Тале Бағырзадәнин рәһбәрлији илә 2 ил өнҹә Мүсәлман Бирлији Һәрәкаты тәсис олунду.Әдаләтсизлијә илә һөкмранлг етмәјә адәт етмиш бу режим Тале Бағырзадәјә вә бу һәрәкатын идеолоҝијасына дујдуғу кининин, гәзәбинин уҹбатындан һијләҝәрҹәсинә алчаг планыны һәјата кечиртди. Тале Бағырзадә илә бирҝә МБҺ-нин идарә һејәтини, үзвләрини һәбс етди.Мәлум Нардаран олајларындан сонра һакимијјәтин һансы маһијјәти дашыдығы бир даһа ајдынлашды. 7 ајдлр апарылан мәһкәмә просесләриндә дәлилләрлә һәр шеј ачыг-ашкар ифша олунду.Инди исә режим даһа бир рүсвајчылыға имза атмагдадыр. Көлә прокурорунун васитәсијлә Тале Бағырзадәјә өмүрлүк һәбс ҹәзасынын верилмәсинә тәшәббүс етмәкдәдир. Һәр кәсә ҝүн кими ајдындыр ки,бу һаким даирәләрдән ҝәлән сијаси сифаришдыир.\nӘслиндә Тале Бағырзадәјә өмүрлүк ҹәза вермәси илә онун әгидәси илә дүшмәнчилик едир.Тале Бағырзадәнин әгидәси,тутдуғу јол ислам пејғәмбәринин әгидәси вә јолудур. Демәли, режим бирбаша ислам пејғәмбәри илә дүшмәнчилик едир.Өз ағылларыјҹа Тале Бағырзадәни вә бизләри вердикләри ҹәзаларла горхудурлар. Амма унутдуглары шеј вар ки, өмүрлүк һәбслә ҹәзаландырмаг истәдикләри Тале Бағырзадә вахты икән белә дуа етмишдир. Бу дуа һеч бир заман мәним јадымдан чыхмыр. “Аллаһым,әҝәр һиҹаб мәсәләси бизим шәһадәтимизлә, әбәди зинданымызла һәлл олаҹагса, биз бунлара разыјыг”. Халгымызын сәадәт ичиндә јашамасындан өтрү бүтүн чәтинликләри севә-севә гәбул етмәјә һазырыг. Бу дуаны өз һаггымызда гәбул едиб һәбси вә шәһадәти нијјәт АМИН дедик. Бу ҝүн бизләри ҹәзаландырмаг истәјәнләр, әслиндә бизләрә дуаларымызы јашадырлар. Һәр бир диктаторун сону сонда өз мәғлубијјәти илә нәтиҹәләниб.Халгына диван тутан, инсанлара ишҝәнҹә верән бу режим сивил мүбаризәдә мәғлуб олараг, МБҺ-ни галиб етди.\nҺәзрәти Һүсејн бу ҝүн дүнјада јохдурса, онун әгидәси,јолу јашајыр вә јашајаҹаг. Бу ҝүн бизләри һәбс едиб ишҝәнҹәләрә мәруз гоја биләрләр, өлдүрә биләрләр, лакин әгидәмиздән дөндәрә билмәзләр. Бу дүшүнҹәнин дашыјыҹлары бу ҝүн дүнјанын һәр јериндә вар, о ҹүмләдән Азәрбајҹанымызда да. Бу бизим гәләбәмиз, һакимијјәтин исә мәғлубијјәтидир.\nБүтүн инанҹлы инсанлар истәјирәм билсинләр! Заманәнин имамы Меһдинин зүһуру јалныз залымларла мүҹадиләләрдән, һагг уғрунда апарылан савашлардан сонра баш верәҹәкдир. Бу ҝүнүн дәҹаллары илә мүбаризә бизи Она говушдура биләр.Аллаһ залымын зүлмүнә гаршы чыхыб мәзлумларын јанында олан инсанлары саламлајыр (Салам олсун доғру јолда олан һәр бир кәсә Таһа 47)\nТале Бағырзадә илә фәхр едиб гүрур дујуруг. Ҹаван өмрүнүн чохуну зинданлара һәср едән бу инсаны Аллаһын хүсуси рәһмәтинә дахил олмасы мүнасибәтијлә тәбрик едирәм.Руһу азад олан инсанын,ҹисмани азадлығы да јахындадыр.Мүбаризәмиз давам едир… Билин, һәгиги азадлыг ашигләрини һәбс едиб шәһид етмәк сиз залмлара һеч нә газандырмајаҹаг!\n821 дәфә бахылыб\nАБШ-да тәјјарә гәзаја уғрајыб, өләнләр вар\nҺәр ҝүн 1 јумурта јемәк үчүн мүһүм сәбәб


Q=16	C=8	SS=0	LS=8	PS=0	DC=8	LC=0	SD=0	BS=1	G0=9	G1=8	G2=4	DLID=az_RU	BODY=Nur-az.com - Бәдән үзвләринин инсанын әлејһинә шаһидлик етмәси\nБәдән үзвләринин инсанын әлејһинә шаһидлик етмәси\nЕј Аллаһын бәндәләри, билин ки, сизә өзүнүздән олан ҝөзәтчиләр вә әндамыныздан олан ҹасуслар гојулуб\n"Аллаһа јағы кәсиләнләр Ҹәһәннәмә (сүрүкләниб) топланылаҹаглары ҝүнә гәдәр (бир јердә) сахланаҹаглар. Нәһајәт, онлар ораја ҝәлдикләри заман гулаглары, ҝөзләри вә дәриләри етдикләри әмәлләр барәсиндә онларын әлејһинә шаһидлик едәҹәкдир." (Фуссиләт, 19-20).\nИзаһ: Гијамәт мәһкәмәсинин хүсусијјәтләриндән бири одур ки, ҝүнаһкар һәм мәһкумдур, һәм һакимдир, һәм дә өз әлејһинә шаһиддир. Гуран Гијамәт ҝүнү чох сајда шаһидләрин олаҹағыны билдирир. Онлара нүмунә олараг, башда Ислам пејғәмбәри (с) олмагла пејғәмбәрләри, имамлары, илаһи өвлијалары, јери, әмәлләри јазан мәләкләри ҝөстәрмәк олар. Бу ајәләрдә дә бу мөвзуда башга бир шаһиддән сөһбәт ачылыр вә о инсанын өз бәдән үзвләридир. Бир ҝүн ҝүнаһ етдији бәдән үзвләри онун әлејһинә шаһидлик едәҹәкләр. Ҝүнаһкар һејрәтлә онлардан сорушаҹаг ки, нә үчүн онлары әзаба дүчар едәҹәк шејә шаһидлик едирләр? Бәдән үзвләри ҹаваб олараг дејәҹәкләр: “Аллаһ бизи данышмаға вадар едир вә о һәр шејә гадир вә һәр шејдән хәбәрдардыр.\nҺәдис: Имам Әли (ә): “Еј Аллаһын бәндәләри, билин ки, сизә өзүнүздән олан ҝөзәтчиләр вә әндамыныздан олан ҹасуслар гојулуб. (Мәләкләрдән ибарәт) горујуҹулар вар ки, сизин әмәлләринизи вә нәфәсләринизин сајыны там дәгиглији илә гејдә алырлар (јазырлар).” (Нәһҹүл-бәлағә, хүтбә: 157).


Q=8	C=0	SS=0	LS=8	PS=0	DC=0	LC=0	SD=0	BS=1	G0=18	G1=15	G2=5	DLID=az_RU	BODY=Nur-az.com - Рамиз Меһдијеви инди вуранлар Илһам Әлијев вуруланда ону да вураҹаглар\n25 Сентјабр 2021\n16 Сәфәр 1443\n3 Меһр 1400\n04 Сентјабр 2020\nРамиз Меһдијеви инди вуранлар Илһам Әлијев вуруланда ону да вураҹаглар\nБиз дәфәләрлә демишик ки, Заһид Оруҹ, Фазил+аб Гәзәнфәр, ахар сајты вә бу кими јүзләрлә инсанлар, гәзетләр, гурумлар чох намәрддирләр. Намәрдликләри будур ки, бир мәмур вурулан кими башлајырлар тәпикләмәјә. Бу ҹүр горхаг мәхлугларда бир грам мәрдлик, кишилик олсајды Рамиз Меһдијеви вуруландан габаг вурардылар. Ким һакимијјәтдән вурулур, башлајырлар тәпикләмәјә.\nГој тәпикләсинләр, бунун өзү бир мәнада јахшы һалдыр. Нәинки рамизләр, елдарлар, әлиһәсәновлар, һаҹыбалалар... бүтөвлүкдә Азәрбајҹанда оғурлуг едән, аиләсинә сәнин-мәним пулумла (рүшвәтлә) палтар, јемәк алан о..аш јығыны бүтүн мәмурлар әслиндә тәпикләнмәји һагг едир. Садәҹә халгымыз узун илләрдир ки, гыш јухусуна ҝетдији үчүн бунлары лајиг олдуглары јерә сала билмирләр.\nРамиз Меһдијев 25 илдир ишләдији вәзифәдән ҝөтүрүлүб АМЕА-ја президент кими ҝөндәрилди. Әввәлләр башладылар ки, бу, ики кланын савашмасыдыр. Бир чох медиа гурумларыны билдик, алчагдырлар, халгын башыны бу ҹүр ишләрлә гатырлар. Һәрә бир кланын ешшәк паланы олуб кланлары белиндә ҝәздирир вә о бири кланы вурмаға чалышыр. Јазыг халг да, авамҹасына отуруб бунларын дава-далашына тамаша едиб дилләрдә бунларын адларыны ҝәздирир. Һалбуки халг бу ҹүр ишләри бошламалы, Азәрбајҹанын зијанына ишләјән бүтүн клан-мланлары лајиг олдуглары јерә ҝөммәлидир.\nРамиз Меһдијев инди вәзифәдән вурулмуш бир шејдир. Кечән дәфә дә нәвәсинин тојунда иштирак етмәсини дөвләтә мејдан охумасы кими гијмәтләндирибләр. Дејәсән нечә ҝүндүр далбадал олараг да мәгаләләр јазыр. Әлбәттә, Рамиз кими бир мәхлугун мәгаләләрини охумаг кими бир марағымыз вә һалымыз јохдур. Она ҝөрә ки, әҝәр дөвләти, өлкәни пис ҝүнә гојан, өлкәдә демократијаны боған, рүшвәтхорлуғу өлкәдә јајан, о..раш мәмурлары халгын башына миндирән, өлкәдә дини гадаған едиб о..ашлығы, фаһишәлији јајан, инсанлары һәбс етдирән, дини, һиҹабы, әзадарлығы гадаған етдирән, торпаглары ермәниләрә пешкеш едән, сирки зилләт вәкилләријлә долдуран... алчаг, хәбис бир һакимијјәти тәрифләјирсә демәли халгын дүшмәнидир. Јох әҝәр бу ҹүр ҹындыр бир һакимијјәти писләјирсә билсин ки, бу шәраитә сәбәб олан беш-он нәфәр варса бири дә Рамиз Меһдијевин өзүдүр.\nİнди гартымыш, јарарсыз һала ҝәлән, бир вахтлар дөвләти бәдбәхт ҝүнә гојмаг үчүн јахшыҹа истифадә едилиб сонра тулланмыш, русун әлалтысы олан бир гоҹаны бу ҝүн тәпикләјәнләр онун нә јуванын гушу олдуғуну билирдиләр, садәҹә сусуб һеч кимә демирдиләр. Хүсусилә зилләт вәкилләри халгын јох, Рамизин сәсијлә сечилдикләрини ҝөзәл билирдиләр. Демәли әслиндә бунлар вәтән хаинләридир. Халг бунларын лајигли ҹавабыны вермәлидир.


Q=8	C=6	SS=2	LS=0	PS=4	DC=0	LC=0	SD=0	BS=1	G0=43	G1=23	G2=8	DLID=az_RU	BODY=1 Ишмуил 4 | Онлајн Мүгәддәс Китаб | Јени дүнја тәрҹүмәси\n1 Ишмуил 4:1—22\nФилиштлиләр сандығы әлә кечирир (1—11)\nӘли илә оғуллары өлүр (12—22)\n4 Ишмуил Аллаһын сөзүнү бүтүн Исраилә чатдырырды. О дөврдә Исраил филиштлиләрлә дөјүшмәјә ҝетди. Онлар Ибнәзәрин јахынлығында, филиштлиләр* исә Әфигдә дүшәрҝә гурдулар. 2 Филиштлиләр Исраиллә дөјүшмәк үчүн дүзүлдүләр. Дөјүш ағыр кечди. Филиштлиләр Исраили мәғлуб етдиләр вә дөјүш мејданында дөрд минә јахын адамы гырдылар. 3 Дөјүшчүләр дүшәрҝәјә гајыданда Исраил ағсаггаллары дедиләр: «Нәјә ҝөрә бу ҝүн Јеһова бизи филиштлиләрә мәғлуб етди?+ Ҝәлин Шилодан Јеһованын Әһд сандығыны ҝәтирәк.+ Гој јанымызда олсун вә бизи дүшмәнин әлиндән гуртарсын». 4 Беләҹә, халг Шилоја адам ҝөндәриб кәррублар үзәриндә* тахт гуран+ ордулар Аллаһы Јеһованын Әһд сандығыны ҝәтиртди. Әлинин ики оғлу Һүфни вә Фәнһас+ да Әһд сандығынын јанында иди. 5 Јеһованын Әһд сандығы дүшәрҝәјә дахил оланда исраиллиләр елә һајгырдылар ки, јер ләрзәјә ҝәлди. 6 Филиштлиләр һајгырты сәсләрини ешидиб дедиләр: «Ибраниләрин дүшәрҝәсиндән ҝәлән бу һајгырыглар нәдир белә?» Онлар өјрәндиләр ки, исраиллиләр Јеһованын сандығыны дүшәрҝәјә ҝәтирибләр. 7 Филиштлиләр горхуја дүшүб: «Аллаһ дүшәрҝәјә ҝәлиб!»+ — дедиләр. Онлар дедиләр: «Вај бизим һалымыза! Һәлә индијәдәк белә шеј олмајыб! 8 Вај һалымыза! Бу әзәмәтли Аллаһын әлиндән бизи ким гуртараҹаг? О, сәһрада мисирлиләри ҹүрбәҹүр бәлаларла гырыб-төкән Аллаһдыр.+ 9 Еј филиштлиләр, ҹәсур олун! Мәрд дајанын ки, ибраниләр сизә гуллуг етдији кими,+ сиз онлара гуллуг етмәјәсиниз. Мәрд олун, вурушун!» 10 Филиштлиләр вурушуб исраиллиләри мәғлуб етдиләр.+ Исраиллиләрин һамысы өз чадырына гачды. Чох бөјүк гырғын олду вә Исраил тәрәфиндән 30 000 пијада дөјүшчү һәлак олду. 11 Үстәлик, Аллаһын сандығы дүшмән әлинә кечди. Әлинин ики оғлу, Һүфни вә Фәнһас исә өлдү.+ 12 Һәмин ҝүн бир бинјаминли дөјүш јериндән гачараг Шилоја ҝәлди. О, јахасыны ҹырмыш, башына торпаг төкмүшдү.+ 13 О ҝәләндә үрәји Аллаһын сандығындан өтрү әсән Әли јолун кәнарында, кәтилдә отуруб ҝөзләјирди.+ Һәмин адам шәһәрә ҝириб вәзијјәти хәбәр верәндә бүтүн шәһәр фәрјад гопарды. 14 Шивән сәсини ешидән Әли: «Бу нә сәс-күјдүр?» — дејә сорушду. Һәмин адам тез ҝәлиб хәбәри Әлијә дә сөјләди. 15 (Әлинин дохсан сәккиз јашы вар иди, онун ҝөзләри ҝөрмүрдү.+) 16 О, Әлијә деди: «Мән дөјүш јериндән ҝәлирәм. Елә бу ҝүн ҹәбһә хәттиндән гачмышам». Әли сорушду: «Оғлум, нә баш верди?» 17 Хәбәр ҝәтирән деди: «Исраиллиләр филиштлиләрин габағындан гачдылар. Халг бөјүк мәғлубијјәтә уғрады.+ Сәнин ики оғлун, Һүфни вә Фәнһас һәлак олду,+ Аллаһын сандығы исә дүшмән әлинә кечди».+ 18 Аллаһын сандығынын ады чәкилән кими Әли кәтилдән архасы үстә дарвазанын јанына јыхылды. О, гоҹа вә көк олдуғундан бојну сынды вә өлдү. Әли гырх ил Исраилдә һакимлик етмишди. 19 Онун ҝәлини, Фәнһасын арвады һамилә иди, доғмағына аз галмышды. Аллаһын сандығынын дүшмән әлинә кечдијини вә гајынатасы илә әринин өлдүјүнү ешидәндә гәфилдән ону санҹы тутду. О, санҹыдан бүкүлдү вә доғду. 20 Гадын ҹан верәндә јанындакы гадынлар дедиләр: «Горхма, оғлун олду». Амма о ҹаваб вермәди, онларын сөзүнә мәһәл гојмады. 21 Аллаһын сандығынын әлә кечмәсинә, гајынатасы илә әринин өлүмүнә+ ишарә едәрәк: «Исраилин шәрәфи әсир дүшдү»,+ — деди вә ушағын адыны Икбуд*+ гојду. 22 О деди: «Исраилин шәрәфи әсир дүшдү, чүнки Аллаһын сандығы дүшмән әлинә кечди».+\n^ Мәнасы: шәрәф һарададыр?\n1 Ишмуил 4


Q=18	C=18	SS=1	LS=0	PS=1	DC=0	LC=0	SD=0	BS=3	G0=46	G1=5	G2=1	DLID=az_RU	BODY=TolishPress.org - ЧЭМЭ ПЭРЭНДОН - БЭТ\nГлавная : ТОЛЫШИ МИЛЛИЈӘ АКАДЕМИЈӘ : ЧЭМЭ ПЭРЭНДОН - БЭТ\nЧЭМЭ ПЭРЭНДОН - БЭТ\nРЗА МУСАЈЕВ on 03 Декабрь, 2016 20:27:00 | 3554 раз прочтено\nгаз – гусь\nБәт че кәлкунисә һырд бејдә. Бәти бәмы 3 ҹурыш мәлуме:\n1) кавујә (бозә) бәт;\n2) сипијә бәт;\n3) һырдә (гәдә) сипијә бәт.\nКАВУЈӘ (БОЗӘ) БӘТ\nПори рангыш бозе. Бә каву мандејдә. Нијә гылә моә гыләсә дыжд бејдә. Бәти јани тәрәфонәдә бә һовужи сипи, етәсә рангисә ријон, лузи тәрәфәдә - нави һиссәдә сијоләвунә ләконыш һесте. Лузи, думи жијәдә сипије. Пентони едоә јолә порон хаки, гәдә порон бозин. Тыкыш бә гужди ранге. 4,5–7,5 см бејдә. Кәшон дырози 80–100 см, шывәкыш 6,5–9 см бејдә. Ын бәт бә кејә бәти (ғази) охшәш дојдә. Нијә гылә 2,6–3,9 кг, моә гылә 2,4–2,7 кг омејдә. Бәт де дастә пәрејдә. Бә Толыш нојабрәдә омејдә. Әсосән зомсони Ғызыләғазәдә дәвонејдә. 40 сор чыми бәнав ијо 5 000 бәтышон бә һисоб сә. Бәт 3–7 гылә моғнә нојдә. Бәт веј сәрисобә пәрәндәј. Одәми оме 200–300 м-дә һисс кардејдә. Га-га карде-карде бә осмон рост бејдә. Кавујә бәт рәсә (кавујә) һардејдә. Ғыјмәтинә пәрәндәј. Гуждыш һардәније. Камко бә. Нығо дојдән.\nағ газ – белая гусь\nКавујә бәтисә ғәдәри гәдәлије. Дештә сипиә порон бә кәј сипијә ғази мандејдә. че бәти порон һәммәј сипин. Думи јолә порон сијон. Лынгоныш сыје, чангоныш бә сипи мандејдән. Тыкышән сыје. Кәшон дырози 80–98 см бејдә. Нојабр, декабрәдә бә Ғызыләғаз омејдә. Зомсони ијо дәвонејдә. Тахыл бә выронәдә боштә һардемон пәјдо кардејдә. Гандыми ҹывонә ливон һардејдә. Де дастә пәрејдән. Һа дастәдә 9–12 гылә сипијә бәт бејдә. Марти охојәдә бешејдән шејдән. 2,5–3 кг омејдә.\nҺЫРДӘ (ГӘДӘ) СИПИЈӘ БӘТ\nкичик ағ газ – малая белая гусь\nЫн ән гәдә бәте. Порон һәмә вирәш сипије. Думи јолә порон сијо бејдән. Лынгоныш нонҹе. Тыкыш сы, чангоныш бә сипи жҹәјдә. Ҹывонә гәдә бәти порон сипијә һиссә сәпе һырдә әрп (корә) һесте. Кәшон дырози 73–91 см бејдән. Бәрк сард бә соронәдә бә Ланкон омејдә бешејдә. Китобонәдә нывыштејдән ки, сард дәвардә соронәдә че Толыши зығонәдә бә гәдә сипијә ғази раст омән. Гәдә сипијә бәт 2,0–2,7 кг омејдә.